வாக்குகளுக்காகவே புல்வாமா தாக்குதல் நடைபெற்றது- மூத்த அரசியல் தலைவர் பேச்சு

கடந்த மாதம் 14-ம் தேதி ஜம்மு காஷ்மீர் மாநிலத்தின் புல்வாமா பகுதியில் சிஆர்பிஎப் வீரர்கள் சென்ற பேருந்து மீது வெடிகுண்டு தாக்குதல் நடை பெற்றது. இதற்கு ஜெய்ஷ் இ முகமது தீவிரவாத இயக்கம் பொறுப்பேற்றுக்கொண்டது. இந்த தாக்குதலில் 40 வீரர்கள் கொல்லப்பட்டனர். இதற்கு பதில டியாக இந்திய விமானப்படை, பாகிஸ்தானின் பாலகோட் பகுதியில் உள்ள ஜெய்ஷ் இ முகமது தீவிரவாத முகாம் மீது தாக்குதல் நடத்தியது.

இந்நிலையில் மக்களவைத் தேர்தலில் வாக்குகளைப் பெறவே புல்வாமாவில் சிஆர்பிஎப் வீரர்கள் கொல்லப்பட்டனர் என்று சமாஜ்வாதிக் கட்சியின் பொதுச்செயலாளர் ராம் கோபால் யாதவ் சர்சைக்குரிய வகையில் பேசியுள்ளார்.
பாட்னா அருகே நேற்று நடந்த  பொதுக்கூட்டம் ஒன்றில் ராம்கோபல் யாதவ் பேசிய போது, "துணை ராணுவப்படையினர் மத்திய அரசின் மீது அதிருப்தி யில் இருக்கிறார்கள். தேர்தலில் வாக்குகளைப் பெறுவதற்காகவே புல்வாமா தாக்குதலில் சிஆர்பிஎப் வீரர்கள்  கொல்லப்பட்டு இருக்கிறார்கள். துணை ராணுவப்படையினர் என்னிடம் வருத்தப்பட்டு புகார் கூறினார்கள். அனைத்து வீரர்களையும் வழக்கம் போல விமானத்தில்  அனுப்பி இருக்கலாம் என்று துணை ராணுவப்படையின் மூத்த அதிகாரிகள் என்னிடம் புகார் தெரிவித்தார்கள். ஜம்மு வரை விமானத்திலோ ஆழத்து குண்டு துளைக்காத வாக னத்திலோ சென்றிருக்கலாம். தாக்குதல் நடந்த அன்று ஜம்மு வரை எந்தவிதமான பாதுகாப்புச் சோதனையும் நடைபெறாமல் வீரர்கள் அனுப்பப்பட்டுள்ளனர்.
எந்தவிதமான பாதுகாப்பும் இன்றி வீரர்கள் அனைவரும் முதல்முறையாக சாதாரண பேருந்துகளில் அழைத்துச் செல்லப்பட்டு இருக்கிறார்கள். இதில் ஏதோ சதி நடந்திருக்கிறது. மத்தியில் ஆட்சிமாற்றம் ஏற்பட்ட உடன் இது குறித்து முழுமையாக விசாரிக்கப்படும். இந்த விஷயத்தில் மிகப்பெரிய தலை வர்கள் சிக்கலாம் என கருதுகிறேன்" என்று ராம்கோபால் யாதவ் தெரிவித்தார். அவரின் இந்த கருது தற்போது அரசியலில் புதிய பரபரப்பை ஏற்படுத்தியுள்ளது.


வடகொரியாவில் அடுத்த வாரம்  புதின்-கிம் ஜாங் அன் சந்திப்பு?

சியோல்,

வரலாற்றில் முதல் முறையாக ரஷ்ய அதிபர் புதினும், வடகொரிய தலைவர் கிம் ஜாங் அன்னும் சந்தித்து பேச இருப்பதாக தகவல் வெளியாகி உள்ளது. அணு ஆயுதம், ஏவுகணை சோதனைகள் மூலம் உலக நாடுகளை வடகொரியா அச்சுறுத்தி வந்தது. இதனால் வடகொரியா சர்வதேச நாடுகளின் எதிர்ப்பை சம்பாதித்தது.

கடந்த ஆண்டு ஜூன் மாதம் வடகொரிய தலைவர் கிம் ஜாங் அன்னும், அமெரிக்க அதிபர் டிரம்பும் சந்தித்து பேசிய பிறகு, இந்த சூழல் மாறியது. வடகொரியா அணு ஆயுத சோதனைகளை நிறுத்தி, அமைதிக்கு திரும்பியதை சர்வதேச நாடுகள் வரவேற்றன.

இதற்கிடையில், டிரம்ப்-கிம் ஜாங் அன்னின் 2ஆவது சந்திப்பு தோல்வியில் முடிந்ததால் வடகொரியா மீண்டும் அணு ஆயுத சோதனைக்கு திரும்பிவிடுமோ என்கிற அச்சம் எழுந்துள்ளது. இது குறித்து பேசி தீர்வுகாண 3ஆவது உச்சி மாநாட்டுக்கு இருநாட்டு தலைவர்களும் பரஸ்பர விருப்பம் தெரிவித்துள்ளனர்.

இந்த நிலையில், வரலாற்றில் முதல் முறையாக ரஷ்ய அதிபர் புதினும், வடகொரிய தலைவர் கிம் ஜாங் அன்னும் சந்தித்து பேச இருப்பதாக தகவல் வெளியாகி உள்ளது. வரும் 24ஆம் தேதி புதின் வடகொரியா செல்கிறார் என்றும், அந்த பயணத்தின் போது இருநாட்டு தலைவர்கள் இடையிலான சந்திப்பு நடைபெறும் என்றும் தென்கொரியா அரசு ஊடகத்தில் செய்தி வெளியிடப்பட்டுள்ளது.எனினும் இந்த தகவலை ரஷ்யாவோ, வடகொரியாவோ உறுதிப்படுத்தவில்லை.


திரெங்கானு பள்ளியில் வருகை பதிவுமுறை

நேரம் தவறாமையினை வலியுறுத்தும் வண்ணம் கோங் பாடாங் காம்ப்ளக்ஸ் தேசிய பள்ளியின் மாணவர்களுக்கு நேர பதிவுமுறை அமல்படுத்தப் பட்டுள்ளது. காலம் தவறாமை மற்றும் நேரத்தை முறையாக நிர்வகிக்கும் கலாச்சாரத்தை மாணவர்கள் கடைப்பிடிக்க வேண்டும் என்ற கருத்தினை வலுப்படுத்தும் வண்ணம் இந்த நேரப் பதிவு முறை கொண்டு வரப்பட்டுள்ளது. பள்ளியின் பெற்றோர் ஆசிரியர் சங்கமானது இத்தகைய நடவடிக்கையினை பரிந்துரை செய்துள்ளது. நேரத்தை நிர்வகிப்பதில் மாணவர்கள் மத்தியில் கட்டொழுங்கு நிலவவேண்டும். மாணவர்களுக்காக ஆறு நேர பதிவு முறை இயந்திரங்கள் பொருத்தப்பட்டுள்ளன என்று திரெங்கானு மாநிலக் கல்வி இயக்குநர் ஷாப்ருடின் அலி உசேன் தெரிவித்தார். இந்த வருகை பதிவு முறை காரிய சாத்தியமான ஒன்று. நேரத்தோடு பள்ளிக்கு வருகிறார் களா இல்லையா என்பது இந்த வருகை பதிவு முறை அவர்க ளுக்கு உணர்த்தும். இது கட்டாயமான முறை அல்ல. எனினும் இதர பெற்றோர் ஆசிரியர் சங்கங்களிடமிருந்து போதிய ஆதரவும் ஒத்துழைப்பும் கிட்டு மானால் மற்ற பள்ளிகளும் இதனை பின்பற்றுவதற்கு நாங்கள் ஆக்கமும் ஊக்கமும் தந்து உதவுவோம். மாவட்டத்தில் இதர பள்ளிகளும் இத்தகைய வருகை தரும் முறையினை பின்பற்றும் என்று மாநில கல்வி இயக்குநர் ஷாப்ருடின் எதிர்பார்க்கிறார். இப்பள்ளியில் 821 மாணவர் கள் பயில்கிறார்கள் என்று பள்ளி யின் பெற்றோர் ஆசிரியர் சங்கத் தலைவர் முகமட் ஷாம்ஷானி தெரிவித்தார். நேரம் பதிவு முறைக்காக இயந்திரங்களை பொருத் துவதற்கு ஏறத்தாழ ஆறாயிரம் வெள்ளி ஒதுக்கப்பட்டுள்ளது.


பிரான்ஸ் அதிபரைக் கொலைசெய்ய சதியா? வாலிபரைக் கைதுசெய்தது போலீஸ்!

பிரான்ஸ் அதிபரைப் படுகொலைசெய்ய சதித்திட்டம் தீட்டியதாக,வாலிபர் ஒருவரை போலீஸார் கைதுசெய்துள்ளனர். பிரான்ஸ் நாட்டில், ஒவ்வோர் ஆண்டும் ஜூலை 14-ம் தேதி ‘தேசிய தினம்’ கொண்டாடப்படுகிறது. இதன் ஒரு பகுதியாகத் தலைநகர் பாரீஸில், சேம்ஸ்-எலைசீஸ் வீதியில் ராணுவ அணிவகுப்பு நடத்தப்படுவது வழக்கம். இந்நிலையில், தேசிய தினக் கொண்டாட்டத்தின் ராணுவ அணிவகுப்பின்போது அந்த நாட்டு அதிபர் இமானுவல் மெக்ரானைப் படுகொலை செய்ய சதித்திட்டம் தீட்டியதாக, வாலிபர் ஒருவரை போலீஸார் கைதுசெய்துள்ளனர். அந்த வாலிபர், பாரீஸின் புறநகர்ப் பகுதியான ஆர்ஜென்தெய் நகரைச் சேர்ந்தவர் என்பதைத் தவிர, வேறு எந்தத் தகவலையும் போலீஸார் வெளியிட வில்லை. அவர், அதிபரைக் கொலைசெய்ய என்ன சதித்திட்டம் தீட்டினார்? அவர், எப்படி போலீஸிடம் சிக்கினார் என்ற தகவல்களுக்கும் பதில் இல்லை. ஆனாலும், அவர் மீது பயங்கரவாதக் குற்றச்சாட்டு பதிவு செய்யப்பட்டுள்ளது.


தமிழ்ப்பள்ளியில் தொடங்கிய கல்வியின் பயன் நான் இன்று பட்டதாரி!

ஜொகூர் மாநில சா ஆ கூட்டுத் தமிழ்ப் பள்ளியில் தொடங்கிய தமிழ்க் கல்வியின் பயனாக பட்டதாரியாகும் கனவினை நனவாக்க முடிந்ததாகப் பெருமை யோடு கூறுகின்றார் மின்னல் பண்பலையின் அறிவிப்பாளராக விளங்கும் பிரேமா கிருஷ்ணன். தமிழ்ப் பள்ளியில் ஆறாண்டுகளுக்குப் பின்னர் சா ஆ இடைநிலைப் பள்ளியில் எஸ்பிஎம் தேர்விற்குப் பின்னர் செயின்ட் திரேசா உயர்நிலைப் பள்ளியில் படிவம் 6-இல் படிப்பதற்கு எடுத்த முடிவு தன்னை ஒரு பட்டதாரியாக உயர்த்தியுள்ளதற்கு எஸ்டிபிஎம் தேர்வில் தாம் எடுத்த தமிழ் மொழிப் பாடமே முக்கியக் காரணம் என்பதை விவரமாகக் கூறியுள்ளார் பிரேமா கிருஷ்ணன். எஸ்டிபிஎம் தேர்வினில் சிறப்பு தேர்ச்சியைப் பெற முடிந்ததால் மலேசிய தேசியப் பல்கலைக் கழகத்தில் ஊடகவியல் தொடர்புத் துறையில் (Mass Communication) இளங்கலை படிப்பை முடித்துவிட்டு பயிற்சி மாணவியாக மின்னல் பண்பலையில் பணியாற்றிய வாய்ப்பினை தாம் கற்ற தமிழ் மொழியே வழங்கியதாக பெருமிதத்தோடு கூறினார் பிரேமா கிருஷ்ணன். தனது முதுகலை பட்டத்திற்கான கல்வியை மலாயா பல்கலைக் கழகத்தில் பதிப்புத் துறையில் (Master in Publication) தொடர்ந்து முடித்திருக்கும் இவர், தற்போது படைத்துவரும் ஆசை ஆசையாய் நிகழ்ச்சியின் வழி பலரது ஆசைகளை நிறைவேற்றி வரும் இவரின் தந்தை கிருஷ்ணன், தாயார் திருமதி லெட்சுமியின் ஆசைகளை நிறைவேற்றுவதற்கு படிவம் 6க்கான கல்வியும் எஸ்டிபிஎம் தேர்வுமே அஸ்திவாரமாக அமைந்ததாகவும் கூறுகின்றார் பிரேமா கிருஷ்ணன். ஜொகூர் சா ஆவில் விவசாயத் துறை வணிகம் செய்து வரும் தந்தையாரின் கணவினை மெய்யாக்கிய பெருமைக்குரிய மகளாய்த் திகழும் பிரேமா கிருஷ்ணன் 2016ஆம் ஆண்டில் எஸ்பிஎம் தேர்வினை எழுதி யிருக்கும் இந்திய மாணவர்கள் படிவம் 6இல் மேற் கல்வியைத் தொடர்வதை முதன்மைத் தேர்வாகக் கொண்டு அரசாங்கப் பல்கலைக் கழகங்களில் உள்ள உயர் கல்வி வாய்ப்புகளை நிறைவு செய்ய வேண்டும் எனக் கேட்டுக் கொண்டுள்ளார். நான்கு பிள்ளைகளில் ஒரே பட்டதாரியாக விளங்கும் பிரேமா கிருஷ்ணன் எஸ்டிபிஎம் தேர்வில் தேர்வுப் பாடமாக அமைந் திருக்கும் தமிழ் மொழிப் பாடம் மிகச் சிறந்த மொழி ஆற்றலையும், சிந்தனை ஆற்றலையும் வளர்த்ததோடு தமிழ் மொழியின் ஆழத்தையும் உணர்த்தியதாகவும் தன்னைப் பட்ட தாரியாக்கி தமிழ் மொழிக்குச் சேவை செய்வதை பாக்கியமாகக் கருதுவதாகவும் கூறியுள்ளார். கல்வி அறிவு மட்டுமே நம்மையும் நமது சமுதாயத்தையும் மாற்றவல்ல சக்தி கொண்டதாகக் கருதும் நிலையில் தற்போதைய இளைய தலைமுறை யினரிடம் கல்வி கற்போம்! வாழ்வில் முன்னேறுவோம்! என்ற சிந்தனையையும் வெளிப்படுத்தினார் பிரேமா கிருஷ்ணன்.


நெடுவாசலில் போராட்டக் களத்தில் பதற்றமான சூழல்!

இரண்டு வாரங்களுக்கும் மேலாக புதுக்கோட்டை மாவட்டம், நெடுவாசலில் ஹைட்ரோ கார்பன் திட்டத்துக்கு எதிராக போராட்டம் நடைபெற்று வரு கிறது. நேற்று, நெடுவாசல் போராட்டக் குழுவினர் முதல்வர் எடப்பாடி பழனிசாமியை சந்தித்தனர். சந்திப்புக்குப் பின், 'ஹைட்ரோ கார்பன் திட்டத்துக்கு கண்டிப்பாக அனுமதி அளிக்கப்படாது என்று முதல்வர் உறுதி அளித்தார்' என்று போராட்டக் குழுவினர் கூறினர். இந்நிலையில், நெடுவாசல் போராட்டம் பரபரப்பான கட்டத்தை எட்டியுள்ளது. புல்லன்விடுதியைச் சேர்ந்த கிராமத்து மக்கள் ஏர் கலப்பை, பயிர் மற்றும் பலாப்பழம் உள்ளிட்டவற்றை தலையில் சுமந்தபடி ஊர்வலமாக வந்து போராட்டத்துக்கு ஆதரவு தெரிவித்தனர். மேலும், சுற்றுப்புற கிராமத்து மக்கள் பலரும் போராட்டக் களத்துக்கு தொடர்ந்து அதிகளவில் வந்து கொண்டிருக்கின்றனர். நேற்று, முதல்வர் வாய்மொழியாக அளித்த உறுதிமொழியை போராட்டத்தில் ஈடுபட்டவர்களில் பலரும் ஏற்கவில்லை. அதற்குப் பதிலாக, ஜல்லிக்கட் டுக்கு அறிவித்தது போல் உறுதியான முடிவை அறிவிக்க வேண்டும் என்று வலியுறுத்துகின்றனர். மேலும், போராட்டத்தைக் கைவிடுமாறு போலீஸ் தரப்பில் இருந்து அழுத்தம் கொடுப்பதாகவும் கூறப்படுகிறது. காவல் துறையினர், 8 சுங்கச் சாவடிகள் அமைத்து சோதனையில் ஈடுபட்டுள்ளனர். 33 இடங்களில் பேருந்துகளை நிறுத்தி வைத்துள்ளனர். கைது நட வடிக்கைக்கு ஆயத்தமான பணிகள் இவை என்றும் தகவல்கள் கூறுகின்றன. முதல்வர் சந்திப்புக்குப் பிறகு போராட்டக் களம் பரபரப்பான சூழ்நிலையை நோக்கி நகர்ந்து கொண்டிருக்கிறது.


ஆபாசக் காணொளி விசாரணை.  எம்சிஎம்சி முழுமையாக ஒத்துழைக்கும்

பெட்டாலிங் ஜெயா,

ஒரு மத்திய  அமைச்சரும்  ஒரு துணையமைச்சரின் உதவியாளரும் சம்பந்தப்பட்டது  எனக் கூறப்படும் ஓர் ஆபாசக் காணொளி தொடர்பான போலீஸ் புல னாய்வில் மலேசிய தகவல்  தொடர்பு, பல்லூடக ஆணையம்  (எம்சிஎம்சி)   முழுமையாக ஒத்துழைக்கும் என அதன் அமைச்சர் கோபிந்த் சிங் டியோ கூறி யுள்ளார். அவ்விஷயம் இன்னும் போலீஸ்  புலனாய்வில் உள்ளது. இந்நிலையில் அந்த ஒத்துழைப்பு எவ்வடிவிலானது என்பதை அமைச்சு இன்னும் உறுதி செய்யவில்லை.

Read More: Malaysia Nanban Tamil Daily on 15.6.2019


சீனப் பத்திரிகைகளைக் கண்காணிக்க ஆய்வு நிறுவனத்திற்கு மாதம் வெ. 150.000 பட்டுவாடா.

கோலாலம்பூர்,

சீன சமூகத்தை பாதிக்கக்கூடிய  பிரச்சினைகளை அடையாளம் காண்பதற்கு  ஏதுவாக ஆறு முக்கிய உள்நாட்டு சீனப்பத்திரிகைகளை கண்காணிக்க செண்டர் ஃபோர் ஸ்ட்ரேடஜிக் என்கேஜ்மண்ட் செண்டிரியான் பெர்ஹாட்டிற்கு (சென்ஸ்) மாதம் 150,000  வெள்ளி செலுத்தப்பட்டதாக  உயர் நீதிமன்றத்தில் நேற்று  கூறப்பட்டது. 2014 டிசம்பரில் இருந்து 2015 ஜனவரி வரை வழங்கப்பட்ட சேவைக்காக மொத்தம் மூன்று லட்சம் வெள்ளியை நிறுவனம் பெற்றதாகவும்  பங்சாரில் உள்ள ஆர்எச்பி வங்கியில் நிறுவனத்தின் கணக்கில் ஒரு காசோலை மூலம் இந்தத் தொகை வரவு வைக்கப்பட்டதாகவும் சென்ஸ் இயக்குநர் ரித்தா  சிம் (வயது  59)  சாட்சியமளித்தார்.

Read More: Malsyia Nanban Tamil Daily on 24.4.2019


மன்னார்குடி அருகே மேலும் ஒரு விவசாயி உயிரிழப்பு - சடலத்துடன் ஊர்வலம் நடத்தி கண்டனம்

திருவாரூர், ஜன.11- வறட்சி எதிரொலியாக திருவாரூரில் மேலும் ஒரு விவசாயி உயிரிழந்துள்ளார். திருவாரூர் மாவட்டம் மன்னார்குடி அருகே முக்குளம் தர்காஸ் கிராமத்தை சேர்ந்தவர் விவசாயி துரைராஜ். தனக்கு சோந்தமான நிலத்தில் ஆழ்குழா கிணறு மூலமாக சம்பாசாகுபடி மேற்கொண்டிருந்தார். ஆனால் கடும் வறட்சி காரணமாக ஆழ்குழா கிணறில் தண்ணீர் வரவில்லை, இதனால் சம்பா சாகுபடியை சரிவர மேற்கொள்ளமுடியவில்லை. இந்நிலையில் விவசாயி துரைராஜ் மேற்கொண்ட சம்பா பயிர் அறுவடையில் 45மூட்டை கிடைப்பதற்கு பதிலாக 6 மூட்டை மட்டுமே கிடைத்துள்ளதாகக் கூறப்படுகிறது. இந்த அதிர்ச்சியில் மாரடைப்பு ஏற்பட்டு துரைராஜ் மரணம் அடைந்தார். இதையடுத்து திருவாரூர் மாவட்டத்தில் மட்டும் வறட்சியால் உயிரிழந்த விவசாயிகளின் எண்ணிக்கை 22ஆக உயர்ந்துள்ளது. இதற்கிடையே திருப்பூர் மாவட்டம் முத்தூர் அருகே வறட்சியால் தற்கொலை செது கொண்ட விவசாயி தங்கவேல் உடலை விவசாயிகள் ஊர்வலமாக கொண்டு சென்றனர். அப்போது தங்களுக்கு மத்திய மாநில அரசுகள் உரிய நிவாரணம் வழங்கவில்லை என்று கூறி கண்டன கோஷங்களை எழுப்பினர்.


இந்தியர் திட்ட வரைவு ஏழை இந்தியர்களின் பிரச்சினைகளுக்குத் தீர்வு காண உதவாது

பெட்டாலிங் ஜெயா மலேசிய இந்தியர் திட்ட வரைவு (எம்ஐபி), மிக வறுமையில் வாழும் இந்தியர்களின் பிரச்சினைகளுக்குத் தீர்வு காண உதவாது என்பதால் அது ஒரு தோல்வியான திட்டம் என்று மக்கள் பிரதிநிதிகள் இருவர் நேற்று கூறினர். எம்ஐபி அறிவிக்கப்பட்ட சுமார் ஒரு மாதத்தில் அவர்கள் இந்த கருத்தை வெளி யிட்டுள்ளனர். நேற்று நடைபெற்ற ஒரு செய்தியாளர் கூட்டத்தில் பேசிய ஜசெகவின் கிள்ளான் நாடாளுமன்றத் தொகுதி உறுப்பினர் சார்ல்ஸ் சந்தியாகோவும் பிகே ஆரின் ஸ்ரீ அண்டலாஸ் சட்டமன்றத் தொகுதி உறுப்பினர் டாக்டர் சேவியர் ஜெயக்குமாரும், உண்மையில் இந்தத் திட்டம் ஏழை மக்களை மேலும் ஓரங்கட்டுவதாக அமைகிறது என்று கூறினர். பி 40 பிரிவைச் சேர்ந்தவர்களை சமூக பொருளாதார நிலையில் எவ்வாறு உயர்த்துவது. அவர்களது சொத்துகளை எவ்வாறு பெருக்குவது என்பவை மீது திட்டவரைவு கவனம் செலுத்தவில்லை என்று சந்தியாகோ கூறினார். இந்த பிரிவைச் சேர்ந்தவர்களின் மாத வருமானம் 3,900 வெள்ளி அல்லது அதற்கும் குறைவு என்பதை அவர் சுட்டிக்காட்டினார். இதில் இன்னும் மிக மோசமான நிலை என்ன வென்றால் இந்த திட்டவரைவு நடுத்தர, உயரடுக்கு இந்தியர்களுக்கு மட்டுமே வாய்ப்புகளை ஏற்படுத்தி தருகிறது என்று அவர் மேலும் கூறினார். இந்தியர்களின் வாழ்க்கைத் தரத்தை மேம்படுத்தும் ஒரு 10 ஆண்டு திட்டமான எம்ஐபியை பிரதமர் டத்தோ ஸ்ரீ நஜீப் துன் ரசாக் ஏப்ரல் மாதம் அறிவித்தார். இந்த திட்டவரைவைப் பற்றி கருத்துரைத்த ஜெயக்குமார், நாடற்ற இந்தியர்களின் பிரச்சினைக்கு தீர்வு காண அரசாங்கத்திற்கு பத்து ஆண்டுகள் தேவைப் படுவது ஏன் என்று வினவினார். மத்திய அரசாங்கத்தை எதிர்க் கட்சி கைப்பற்றினால் நாங்கள் இந்தப் பிரச்சினைக்கு ஆறு மாதங்களில் தீர்வு கண்டு விடு வோம் என்றும் அவர் குறிப்பிட்டார். திட்டவரைவு தொடர்பாக ஆலோசனைகள் திரட்டப்பட்டபோது எதிர்க் கட்சியினர் தவிர்க்கப்பட்டது ஏன் என்றும் அவர்கள் வினவினர். நாடாளு மன்றத் தில் தேசிய முன்னணியை விட எதிர்க்கட்சிகள் கூடுதலான இந்திய பிரதிநிதிகளை கொண்டிருப்பதால் எதிர்க்கட்சியினரின் கருத்துகளையும் அரசாங்கம் கேட்டிருக்க வேண்டும் என்று சந்தியாகோ கூறினார்.


பேஸ்புக் பில் போதை மருந்து

பெட்டாலிங் ஜெயா, ‘பேஸ்புக் பில்’ என்ற ஒரு வகை போதை மாத்திரையை உட்கொண்டு மாது மூளைச் சாவு அடைந்த சம்பவத்தைப் தொடர்ந்து அதைப் பற்றிய விசாரணை துரிதப்படுத்தப்படும் என சுகாதார அமைச்சு அறிவித்துள்ளது. அச்சம்பவத்தைப் பற்றி இதுவரை எவ்வித புகாரும் கிடைக்கவில்லை. எனினும் இதன் தொடர்பில் சுகாதார அமைச்சு அதன் விசாரணையை மேற் கொள் ளும் என சுகாதாரத் துறை அமைச்சர் டத்தோஸ்ரீ டாக்டர் எஸ்.சுப்பிரமணியம் தெரிவித்தார். இந்நிலையில் சுகாதார அமைச்சால் அங்கீகரிக்கப்படாத எந்தவொரு மருந்தினையும் உட்கொள்ள வேண்டாம் என பொதுமக்களிடம் அறிவுறுத்தப்பட் டுள்ளது. சந்தையில் கிடைக்கும் மாத்திரைகளையும் மருந்துகளையும் உட்கொள்வது ஒருவரின் சுய விருப்பத்தைச் சார்ந்த செயலாக இருந்தாலும், தேசிய மருந்தியல் கட்டுப்பாடு பிரிவின் அங்கீகாரம் பெற்றுள்ளதா? என்பதனை உறுதி செய்து உட்கொள்வது அவசியம் எனவும் டத்தோ சுப்பிரமணியம் கூறினார்.


கின்றாரா சூதாட்ட மைய சம்பவம், தப்பிக்க முயற்சித்த ஆடவர் தற்கொலை.

பூச்சோங், கின்றாரா சூதாட்ட மையமொன்றில் கொள்ளையிட்ட பிறகு அங்குள்ள இந்தோனேசிய பணிப்பெண்ணை கற்பழித்த குற்றத்திற்காக போலீ சாரால் தேடப்பட்டு வந்த இரு இந்திய ஆடவர்களில் ஒருவன் நேற்று போலீஸ் நடவடிக்கையின் போது 12-ஆவது மாடியில் உள்ள தனது வீட்டிலிருந்து கீழே குதித்து மரணமடைந்தான். போலீஸ் பிடியில் சிக்காமல் தப்பிக்கும் நோக்கத்தில் அந்த ஆடவர் கீழே குதித்ததாக செர்டாங் ஓசிபிடி, உதவி ஆணையர் மெகாட் முகமட் அமினுடின் மெகாட் அலியாஸ் கூறினார். இச்சம்பவம் தொடர்பில் கீழ்க்கண்ட விளக்கத்தை அவர் நிருபர்களிடம் அளித்தார். கடந்த வியாழக்கிழமை, பொதுமக் களிடமிருந்து ரகசிய தகவல் கிடைத்ததைத் தொடர்ந்து இரவு 10.10 மணிக்கு தாமான் ஸ்தாப்பாக் ஜெயாவில் உள்ள ஸ்ரீசெமராக் பிபிஆர் அடுக்ககத்தில் உள்ள ஒரு வீட்டை போலீஸ் குழு முற்றுகையிட்டது. பல முறை வீட்டின் கதவை தட்டியும் உள்ளே இருந்து எந்த பதிலும் வரவில்லை. கதவையும் யாரும் திறக்கவில்லை. உடனே, போலீசார் பூட்டை உடைத்து உள்ளே நுழைந்தனர். வீட்டின் வரவேற்பறையில் ஒரு பெண்ணும் ஓர் ஆடவரும் அமர்ந்திருந்தனர். அந்த நேரத்தில் வீட்டின் சமையல் அறையிலிருந்து சில பொருள்கள் கீழ் விழுவது போலீசாருக்கு கேட்டது. உடனே சமையில் அறைக்குள் நுழைந்தபோது, வெளியே போடப்பட்டிருந்த இரும்புத் தடுப்பில் சம்பந்தப்பட்ட அந்த சந் தேகப் பேர்வழி தொங்கிக் கொண்டிருந்ததை போலீசார் கண்டனர். வீட்டிற்குள் வரும்படி போலீசார் பலமுறை கேட்டுக்கொண்டும் அந்த ஆடவர் மசியவில்லை. திடீரென அச்சந்தேகப் பேர்வழி போலீசாரின் கண் எதிரே கீழே குதித்தார். கீழே விரைந்து சென்ற போலீசார் அந்த ஆடவரை சோதித்துப் பார்த்ததில் அவர் உயிருடன் இருப்பதை அறிந்து அம்புலன்சை வர வழைத்தனர். சுமார் 30 நிமிடங்களுக்குப் பிறகு ஆம்புலன்ஸ் வந்தது. அந்த ஆடவரை கோலாலம்பூர் பொது மருத்துவமனைக்கு கொண்டு சென்றனர். ஆனால், அவர் இறந்து விட்டதாக மருத்துவமனையில் உறுதி செய்யப்பட்டது. வங்சா மாஜூ மாவட்ட போலீஸ் தலைமையக நடவடிக்கை அறை, இதனை திடீர் மரணம் என்று வகைப்படுத்தியுள்ளது என்று மெகாட் தெரிவித்தார். மரணமடைந்த இச்சந்தேகப் பேர்வழி ஏற்கெனவே இரு போதைப்பொருள் குற்றச்செயல்களில் ஈடுபட்டிருப்பதாகவும் போலீசார் கூறினர். கின்றாரா சூதாட்ட மையத்தில் நிகழ்ந்த இச்சம்பவம் தொடர்பில் கடந்த ஞாயிற்றுக்கிழமை மாலை 5.30 மணிக்கு கோலசிலாங்கூரில் ஓர் ஆடவர் கைது செய்யப்பட்டு, தடுப்புக்காவலில் வைக்கப்பட்டுள்ளார்.அச்சூதாட்ட மையத்தில் இவ்விரு ஆடவர்களும் இந்தோனேசிய பெண்ணிடம் தகாத முறையில் நடந்து கொண்டதைக் காட்டும் காணொளி சமூக வலைத்தளத்தில் பதிவேற்றம் செய்யப்பட்டதை அடுத்து இச்செய்தி மிகவும் பரபரப்பானது. சூதாட்ட மைய உரிமையாளரும், பாதிக்கப்பட்ட பெண்ணும் போலீசில் இது குறித்து புகார் செய்துள்ளனர்.


பினாங்கு போலீஸ் தலைவராக டத்தோ தெய்வீகன் 33 ஆண்டுகளுக்குப் பிறகு ஓர் இந்தியர் நியமனம்

கோலாலம்பூர்,

புக்கிட் அமான் வர்த்தக குற்றப்புலனாய்வுத்துறை துணை இயக்குநர்  போலீஸ் ஆணையர் டத்தோ ஆ. தெய் வீகன், பினாங்கு மாநில போலீஸ் தலைவராக நியமிக்கப் பட்டுள்ளார். அவரின் பதவி நியமனம், வரும் டிசம்பர் 31 ஆம் தேதி முதல் அமலுக்கு வருகிறது. 58 வயதான தெய்வீகன், ஒரு மாநிலத்திற்கு போலீஸ் தலைவராக நியமிக்கப்பட்டது மூலம் 33 ஆண்டு களுக்குப் பிறகு இந்திய சமுதா யத்தை சேர்ந்த ஒருவர் உயர் பத வியை மீட்டெடுத்துள்ளார். ஆகக் கடைசியாக டான்ஸ்ரீ பி. அழகேந்திரா 1977 ஆம் ஆண்டு  முதல் 1984 ஆம் ஆண்டு வரை சிலாங்கூர் மாநில போலீஸ் தலைவராக  பதவி வகித்து இருந்தார்.

Read More: MALAYSIA NANBAN NEWSPAPER on 14.12.2017


எரிவாயு குழாய்த் திட்டத்தில் ஊழலா? இல்லையே!

கோலாலம்பூர்,

சுமார் 940 கோடி வெள்ளி  மதிப்பிலான இரண்டு எரிவாயு குழாய் திட்ட பேச்சுவார்த்தை மற்றும் அமலாக்கத்தின் போது, அனைத்து நடைமுறை மற்றும் விதிமுறைகளும் முறையாக பின்பற்றப்பட்டன. அதில் எவ்வித மோசடியும் நிகழவில்லை என்று முன்னாள் பிரதமர் டத்தோஸ்ரீ நஜீப் துன் ரசாக் தெரி வித்தார். இரண்டு எரிவாயு குழாய் திட்டங்கள் குறித்து தமக்கு சில சந்தேகங்கள் எழுந்துள்ளதாக நிதியமைச்சர் லிம் குவான் எங் அண்மையில் கூறியதைத் தொடர்ந்து, நஜீப் அவ்வாறு பதிலளித்தார்.

Read More: Malaysia Nanban Tamil Daily on 7.6.2018


நஜீப்பின் ஆடம்பரப் பொருட்களை பறிமுதல் செய்ய நீதிமன்றம் நடவடிக்கை.

கோலாலம்பூர்,

முன்னாள் பிரதமர் டத்தோஸ்ரீ நஜீப் துன் ரசாக், அவரின் மனைவி ரோஸ்மா மன்சோர், மேலும் 17 பேரிடமிருந்து கையகப்படுத்தப்பட்ட, 1எம்.டி.பி. பணத்திலிருந்து வாங்கப்பட்டதாக நம்பப்படும் சுமார் வெ.13 கோடியே 30 லட்சம் பெறுமானமுள்ள நகைகள், ரொக்கம், வேறு பல ஆடம்பரப் பொருட்க ளையும் முற்றாகப் பறிமுதல் செய்யும் நடவடிக்கையை சட்டத்துறை அலுவலகம் எடுத்துள்ளது. இது தொடர்பான இரண்டு நோட்டீஸ் மற்றும் சம்ப ந்தப்பட்ட ஆவணங்கள் ஆகியன நேற்று புதன்கிழமை இங்குள்ள உயர்நீதிமன்ற பதிவகத்தில் தாக்கல் செய்யப்பட்டன.

Read More: Malasyia Nanban Tamil Daily on 9.5.2019


நடிகருடன் காதல்? கிருத்தி சனோன் அலறல்

தற்போது இந்தியில் ‘ராப்டா’ படத்தில் நடித்து வருகிறார் கிருத்தி. தினேஷ் விஜய் இயக்குகிறார். சுஷாந்த் சிங் ராஜ்புட் ஹீரோ. சமீபமாக, கிருத்தியும் சுஷாந்த்தும் காதலிப்பதாக தகவல் பரவியது. சுஷாந்த் ஏற்கனவே அங்கிதா லோகன்டேவை காதலித்து பிரிந்தவர் என்பது குறிப்பிடத்தக்கது. காதல் வதந்தியை அறிந்து அலறினார் கிருத்தி. வதந்தி பரப்பியவர்களுக்கு பதிலடி தரும் விதமாக ‘போதும் இத்துடன் வதந்தியை நிறுத்திக்கொள்ளுங்கள். எனது சக நடிகர் மீது நான் நிறைய அன்பும், மரியாதையும் வைத்திருக்கிறேன். ஆனால் எங்களுக்கு இடையே காதல் என்று யாரோ கதைகள் கட்டிவிடுகிறார்கள். அதில் உண்மை இல்லை. அடிப்படையே இல்லாமல் தயாரிக்கப்பட்ட கட்டுக்கதை இது’ என்றார்.


பிரனயை கொலை செய்ய காரணம் அந்த வீடியோதான் -தெலுங்கானா ஆணவக்கொலை விவகாரம்

கடந்த ஒரு சில நாட்களுக்கு முன்பு தெலுங்கானா நல்கொண்டா பகுதியைச் சேர்ந்த பிரனய்- அம்ருதா என்ற இருவர் கலப்புத் திருமணம் செய்து கொண்டதால், அம்ருதாவின் தந்தை கூலிப்படையை ஏவி பிரனயை ஆணவக்கொலை செய்தார். இந்த சம்பவம் இந்தியா முழுவதும் பெரும் பரப்பரப்பை ஏற்படுத்தியது. பிரனயை கொலை செய்ய அம்ருதாவின் தந்தை பிஹாரை சேர்ந்த கூலிபடைக்கு 2 கோடி வரை கொடுத்து கொலை செய்ய சொல்லி யிருப்பது தற்போது விசாரணையில் தெரியவந்துள்ளது.

இந்த கொலையில் சம்மந்தப்பட்டதாக அம்ருதாவின் தந்தை உள்ளிட்ட எட்டு பேரை கைது செய்துள்ளனர். தற்போது இவர்களிடம் விசாரணை நடத்தப்பட்டு வருகிறது. அதில் அம்ருதாவின் தந்தை பிரனயை கொல்ல காரணமாக இருந்தது ஒரு வீடியோதான் என்று தெரிவித்துள்ளாராம்.

பிரனய்-அம்ருதா திருமணம் செய்துகொண்டபோது, அதை திரைப்படம் அளவிற்கு வீடியோவாக எடுத்துள்ளனர். இதை அம்ருதா, சமூக வலைதளத்தில் பதி விட, அது சரசரவென வைரலாகி அம்ருதாவின் தந்தைக்கு நெறுங்கியவர்களின் மூலம் அம்ருதாவின் தந்தை காதுக்கு வந்துள்ளது. அவர்கள் மேலும், அதை அவரிடம் சொல்லி சொல்லி இவர்கள் இருவரின் மீது வெறுப்படைய செய்துள்ளனர். அப்போதுதான், அம்ருதாவின் தந்தை, ”பிரனயை கொலை செய்து வீடியோ எடுத்து சமூக வலைதளத்தில் வெளியிட்டாலும் இப்படித்தானே  பரவும்” என்று கொலை செய்ய திட்டமிட்டதாக தகவல்கள் வெளியாகி யுள்ளன.


ஜெர்மனியில் பேருந்து- லாரி மோதி பயங்கர விபத்து: 18 பேர் மரணம்

பவரியா: ஜெர்மனியில் பேருந்தும் லாரியும் மோதி பயங்கர விபத்து ஏற்பட்டது. இந்த விபத்தினால் பேருந்து தீப்பற்றி எரிந்தது. பேருந்தில் பயணம் செய்தவர்களில் 18 பேர் மரணமடைந்திருக்கலாம் என செய்திகள் வௌியாகின. பலர் காயமடைந்தனர். அவர்கள் அனைவரும் சிகிச்சைக்காக மருத்துவமனையில் அனுமதிக்கப்பட்டுள்ளனர். விபத்தினால் அந்த பகுதியில் போக்குவரத்து பாதிக்கப்பட்டுள்ளது. விபத்து நடந்த பகுதியில் போலீசார் குவிக்கப்பட்டுள்ளனர்.


அக்ரி கிருஷ்ணமூர்த்தி மீதான நடவடிக்கை கண்துடைப்பு நாடகம்: கருணாநிதி குற்றச்சாட்டு

முன்னாள் அமைச்சர் அக்ரி கிருஷ்ணமூர்த்தி மீது எடுக்கப்பட்ட நடவடிக்கை திட்டமிட்ட கண்துடைப்பு நாடகம் என்று திமுக தலைவர் கருணாநிதி கூறியுள்ளார்.

இது குறித்து கருணாநிதி வெளியிட்டுள்ள அறிக்கையில் கூறியிருப்பதாவது:–

கடந்த காலத்தில் அரசு அலுவலர்கள் அதிமுக ஆட்சிக் காலத்தில் இடையறாத இன்னல்களுக்கு ஆளானார்கள் என்றால், தற்போது தொடர்ந்து அரசு அலுவலர்கள் இந்த அதிமுக ஆட்சியில் தற்கொலை செய்து கொண்டும், தற்கொலை செய்து கொள்ள முயற்சித்தும் வருவதென்பது தொடர்கதையாக நீண்டு கொண்டிருக்கின்றது.

அதிமுக ஆட்சியினரே எவ்வளவோ முயற்சித்தும் மறைக்க முடியாமல் மாட்டிக்கொண்டு, ஒரு அமைச்சரை பலிக்கடாவாக்கி கைது செய்திருக்கிறார்களே, அந்த நிகழ்ச்சியில் முத்துக்குமாரசாமி என்ற அதிகாரி தன் குடும்பத்தினரைத் தவிக்க தவிக்க அனாதைகளாக விட்டு விட்டு ரயிலுக்கு முன் பாய்ந்து தன் உயிரை மாய்த்துக் கொண்டாரே; எத்தகைய கொடுமை? அவர் எந்த அளவுக்கு ஆட்சியினரால் மன ரீதியாக அவதிக்கு ஆளாக்கப்பட்டிருந்தால் தற்கொலை செய்துகொள்கின்ற முடிவினை எடுத்திருப்பார்?.

அந்த வழக்கு விசாரணையைத் திசை திருப்பிட இந்த ஆட்சியினர் எப்படியெல்லாம் சட்டத்துக்குப் புறம்பாகச் செயல்படுகிறார்கள்?. அவரிடம் விசாரணை, இவரிடம் விசாரணை என்றெல்லாம் ஏடுகளில் செய்திகள் வந்ததே தவிர, அவர்கள் கூறியது என்ன என்பதை விசாரணை நடத்துவோர் வெளியிடாமல் ஒளித்து வைப்பதன் மர்மம் என்ன? யாரைக் காப்பாற்றுவதற்காக காவல் துறையினர் அப்படியெல்லாம் அரும்பாடுபடுகிறார்கள்?. அதற்காக ஓர் அமைச்சரைப் பதவி நீக்கம் செய்தார்களே.


உடலையும் மனதையும் பாதிக்கும் செல்போன் அடிக்‌ஷன்... கவனம்!

`வும் செல்போனின் நச்சரிப்பை அணைத்து, கொஞ்சம் சில்வண்டின் உச்சரிப்பைக் கேட்போம்…’ பத்து வருடங்களுக்கு முன்னர் வெளியான ’சிவாஜி’ படத்தில், ‘பல்லேலக்கா...’ பாடலில் இடம்பெற்ற வரிகள் இவை. அப்போது பேசுவதற்கு மட்டுமே அதிகளவில் செல்போன்கள் பயன்பட்டன என்பது குறிப்பிடத்தக்கது. பேசுவதற்காக மட்டும் வரும் அழைப்பு மணிகளையே நச்சரிப்பாகக் கருதி, செல்போனை அணைத்து, வண்டின் ரீங்காரத்தைக் கேட்க வலியுறுத்தினார் கவிஞர். இன்றோ பேசுவதற்கு மட்டுமின்றி, பல வகைகளில் பரிணாம வளர்ச்சி அடைந்து ’ஸ்மார்ட் போன்கள்’ என்ற பெயரில், செல்போன்கள் சமர்த்தாக மாறிவிட்டன. செல்போன்களின் பயன்பாடும் பல மடங்கு அதிகரித்துவிட்டது. இன்றைய நிலையில் செல்போன்களின் நச்ச ரிப்பைப் பற்றி, பாடல் வரிகள் அல்ல, பல பாடல்கள் எழுதலாம்.

செல்போன்களுக்காக ஏங்குகிறோம்!

விரல் நுனியில் உலகம், நினைத்த நேரத்தில் தொடர்பு, கருத்துப் பரிமாற்றம், பாதுகாப்பு, செய்திகள்... என செல்போன்களால் பலவித நன்மைகள் இருக்கி ன்றன என்பதில் மாற்றுக் கருத்தே இல்லை. ’அளவுக்கு மீறினால் அமிர்தமும் நஞ்சு’ செல்போன் பயன்படுத்துவோருக்கும் இது பொருந்தும். பேசுவ தற்கும், பல விஷயங்களைத் தெரிந்துகொள்வதற்கும் அவ்வப்போது செல்போன்களைப் பயன்படுத்திக்கொள்வதில் தவறே இல்லை. கால வரைமுறை இல்லாமல் செல்போன்களைப் பயன்படுத்தத் துடிப்பதுதான் தவறு. `வேறு வேலை செய்துகொண்டிருந்தாலும், செல்போன் அழைப்பு மணிக்காகவோ, வாட்ஸ்அப் போன்ற செயலிகளின் ஒலிகளுக்காகவோ பெரும்பாலோரின் மனம் ஏங்கிக்கிடக்கின்றன’ என ஆய்வுகள் தெரிவிக்கின்றன. அழைப்பு ஒலிகள் குறிப்பிட்ட கால இடைவெளியில் வரவில்லையெனில், உடலுக்குள் பதற்றமான சூழ்நிலை (Anxiety) உருவாவதாகக் கூறப்படுகிறது.

புதிதாக முளைத்த உறுப்பு

மதுவைப்போல செல்போன்களும் போதைப் பொருளாக உருமாறி இருப்பது, இன்றைய காலத்தில் குறிப்பிடப்படவேண்டிய ஒன்று. இருபத்தி நான்கு மணி நேரமும் செல்போன்கள் நமது உடலோடு ஒட்டிக்கொண்டேதான் இருக்கின்றன. காலையில் விழிக்கச் செய்யும் அலாரத்தில் தொடங்கி, மணிக்கணக்கில் பேசுவது, வணிகம், அரட்டை என நீண்டு, இரவில் தாலாட்டுப் பாடி நம்மை உறங்கச் செய்வதுவரை செல்போன்கள்தான். சில நேரத்தில் தூக்கத்தைக் கெடுப்பதும் செல்போன்களே. நாம் உறங்கும்போது, நம் தலைக்கு அருகிலேயே, நம்மை ரசித்துக்கொண்டே கொட்டக் கொட்ட விழித்திருக்கின்றன செல்போன்கள்! நேரம் இல்லாத மா மனிதர்களுக்கு, சாப்பிடும்போதும் செல்போனில் பேசிக்கொண்டே சாப்பிட வேண்டிய சூழல். குளிக்கும்போதுகூட பிளாஸ்டிக் பேப்பரால் செல்போனை மூடி, ’லவுடு ஸ்பீக்கரில்’ பேசவேண்டிய கட்டாயத்தில் இளைய சமுதாயம் இருக்கிறது. நமது உடலில் புதிதாகத் தோன்றிய நவீன உறுப்பு என்றுகூட செல்போனைச் சொல்லலாம். புதிதாக உருவாகியிருக்கும் செல்போன் எனும் உறுப்பை அதிகமாகப் பயன்படுத்தி னால் ஆபத்தான உறுப்பாக மாறலாம், கவனம் தேவை!

ஆதாரம் தேவையா?

’செல்போன்களை அதிக நேரம் பயன்படுத்தினால், உடல் நிலை பாதிக்கப்படும்’ என்று குரல் கொடுத்தால், நம்மை விநோதமாகப் பார்க்கும் சமுதா யத்தில்தான் வாழ்ந்துகொண்டிருக்கிறோம். ’அறிவியலுக்கு எதிரானவன்’ (Anti-Science) என்ற புனைப்பெயரும் கிடைக்கலாம். ’தொடர்ந்து நீண்ட நேரம் செல்போன் பயன்படுத்தினால் உடல் பாதிக்கப்படும் என்பதற்கு எந்தவித ஆதாரமும் இல்லை’ என்கின்றன பெரு நிறுவனங்கள். ’நான் பத்து வருடத்த்துக்கும் மேலாக செல்போன் பயன்படுத்திவருகிறேன். எனக்கு எந்த பாதிப்பும் வரவில்லையே’ என்று பலர் எதிர்வாதமும் செய்யலாம்.

ஆனால், அதிகளவில் செல்போன் பயன்படுத்தும்போது, நமது உடலில் உண்டாகும் மாறுதல்களை நாமே கவனித்திருப்போம். பாதிப்புகளுக்கு ஆதாரம் நாம்தான்! செல்போன் பயன்படுத்துவதால் புற்றுநோய் ஏற்பட்டால்தான் பாதிப்பு என்பதில்லை. தலைவலி, எரிச்சல், சோர்வு, பதற்றம் போன்றவை தோன்றினாலும் பாதிப்புதான். ’பூச்சிக்கொல்லிகளால் பூச்சிகளைத் தவிர வேறு யாருக்கும் பாதிப்பில்லை’ என்றுதான் அதை முதலில் அறிமுகப்படுத்தி னார்கள். ஆனால், அவற்றால் நமது சூழலே மாறிவிட்டதை அவர்களால் மறுக்க முடியுமா?

உடலே சாட்சி!

நேரடியாக செல்போன்களைக் காதில் வைத்துப் பேசும்போது, காது மடல்கள் எவ்வளவு சூடாகின்றன? நீண்ட நேரம் பேசிய பிறகு, ’விங்ங்...’ என்ற ஒலி காதுக்குள் கேட்பதை உணர்ந்திருக்கலாம். செயற்கையாக ஓர் ஒலி தன்னிச்சையாக எழுகிறது என்றால் செவிப்பறை பாதிக்கப்பட்டிருக்கிறது என்றுதானே அர்த்தம்? இரவில் இருட்டறைக்குள் செல்போன் வெளிச்சத்தை நேரடியாகக் கண்ணில்பட அனுமதிக்கும்போது, பார்வை சில நிமிடங்கள் மங்குவதை உணரலாம்.

வாட்ஸ்அப், ஃபேஸ்புக், மேலும் சில செயலிகளைப் பயன்படுத்திய பின்னர், நமது மனநிலையில் உண்டாகும் வித்தியாசமான மாறுதல்களை உணர்ந்தி ருப்போம். இவையெல்லாம் உடல்நிலையை பாதிக்காமல், மேம்படுத்தவா செய்கின்றன? தொடர்ந்து இப்படிக் காதுகளையும் கண்களையும் அவ திக்குள்ளாக்கினால் இளம் வயதிலேயே அவை சோர்வடைந்துவிடும். ’செல்போனால் உடலும் மனமும் பாதிக்கப்படுகின்றன என்பதற்கு ஆதாரம் வேண்டும்’ என்று காத்துக்கிடந்தால், உங்கள் உடல்நிலையே விரைவில் உங்களுக்கு எதிராக சாட்சி சொல்லும்.

மன நிம்மதி

செல்போன்களைப் பயன்படுத்துவதில் கடந்த தலைமுறைக்கும் இப்போதைய தலைமுறைக்கும் உள்ள வித்தியாசம் என்ன தெரியுமா? கடந்த தலைமுறையினர், தேவைக்கேற்ப செல்போன்களைப் பயன்படுத்துகிறார்கள். நாமோ தேவைக்குப் போக, முழு நேரமும் செல்போன்களின் துணையுடனேயே வாழ்கிறோம். சிற்சில பாதிப்புகள் இருப்பது தெரிந்தும், அதற்குப் பழகிவிட்டது நமது வாழ்க்கை முறை. ’செல்போன் இல்லாமல் ஒரு நாள் நம்மால் நிம்மதியாக வாழ முடியுமா?’ என்பது நியாயமான கேள்விதான். ஒரே ஒருநாள், செல்போன் தொடர்பு இல்லாத மலைப்பகுதியில் நேரத்தைச் செலவிட்டு பின்னர் தினசரி அலுவல்களுக்குத் திரும்புங்கள். மன நிம்மதி என்பதற்கான முழு அர்த்தமும் தெளிவாக விளங்கும்.

ஒற்றைத் தொலைப்பேசி, பன்மைத் தொலைப்பேசியாக மாறிய கதை!

கால் நூற்றாண்டுக்கு முன்னர், தெருவில் உள்ள ஏதோ ஒரு வீட்டில்தான் தொலைபேசி வசதி இருந்தது. அவசரச் செய்திகளைப் பரிமாற, அந்தத் தொலைபேசிதான் மிக முக்கியச் சாதனமாக இருந்தது. இன்றோ ஒவ்வொருவர் கையிலும் ஒன்றுக்கும் மேற்பட்ட செல்போன்கள். ‘இது குழந்தை யோட போன்’ என்ற தனித்த பெருமை வேறு சிலருக்கு உண்டு. ‘என்னோட மூணு வயசுக் குழந்தை, இப்பவே அவனுக்குப் பிடிச்ச பாட்டை யூடியூப்ல போட்டு மணிக்கணக்குல பார்த்துக்கிட்டே இருக்கான்… செல்போன் இருக்கிறதால நமக்குக் கொஞ்சம் நேரம் மிச்சமாகுது…’ இந்தச் சூழலைப் பெற்றோர்க ளாகிய நீங்கள் ரசிக்கிறீர்கள் என்றால், உங்கள் பிள்ளைகளுக்கு சூனியம் வைக்கிறீர்கள் என்று அர்த்தம். தயவுசெய்து அடுத்த தலைமுறைக் குழந்தை களுக்கு, பிறந்தது முதலே செல்போன்களை அறிமுகப்படுத்த வேண்டாம். குழந்தைப் பருவத்திலேயே மூக்குக்கண்ணாடி அணிய வேண்டிய சூழல் நிச்சயமாக உருவாகும். வருங்காலத்தில் செல்போன் சார்ந்த சில பாதிப்புகளை அறிவியல் நிரூபிக்கலாம்.

பொருந்தாக் காதல்!

`காலை எழுந்ததும் வலது உள்ளங்கை, தாமரை மலர், கண்ணாடி போன்றவற்றில் கண்விழித்தால், உடலுக்கும் மனதுக்கும் நல்லது’ என்று சாஸ்திர நூல்கள் கூறுகின்றன. ஆனால், பெரும்பாலோனோர் கண் திறப்பது, வெளிச்சம் நிறைந்த செல்போன் திரையில்தான். காலை எழுந்தவுடன் அலை பேசியைத்தானே நாம் தேடுகிறோம்? அதன் மீது நமக்கு ஒரு விபரீதமான ’பொருந்தாக் காதல்’ என்று வைத்துக்கொள்ளலாம். ஒவ்வொருவருக்கும் ஏதோ ஒரு வகையில் செல்போன்கள் மீது அப்படியொரு அடிக்‌ஷன் (Addiction).

செய்ய வேண்டியவை, கூடாதவை!

இரவில் மின்விளக்குகளை அணைத்துவிட்டு, செல்போன்களைப் பயன்படுத்தினால் கண்கள் பாதிக்கப்படுவது உறுதி. முடிந்த அளவுக்கு அலைபேசியை நேரடியாகக் காதில்வைத்துப் பேசுவதைத் தவிர்த்துவிட்டு, தரமான ஹெட்போன் அல்லது ஹெட்செட்களைப் பயன்படுத்தலாம். வாகனம் ஓட்டும்போது எந்தக் காரணத்தைக் கொண்டும் செல்போனைப் பயன்படுத்த வேண்டாம். விபத்துகளின் எண்ணிக்கை பெருகுவதற்கு செல்போன் பேசிக்கொண்டே வாக னம் ஓட்டுவது முக்கியமான காரணம். இரவில் தூங்கும்போது, செல்போனை ‘Flight mode’-க்கு மாற்றிவிடுவது நல்லது. உறங்கும்போதாவது செல்போனி லிருந்து வெளியாகும் கதிர்வீச்சின் பாதிப்பைத் தவிர்க்கலாமே! செல்போன்களைப் பயன்படுத்தாமல் இருக்க முடியாது! ஆனால், செல்போன்களை அதிகமாகப் பயன்படுத்துவதை தாராளமாகத் தவிர்க்க முடியும்.


23 ஆண்டுகால போராட்டத்திற்கு வெற்றி!

மாற்று குடியிருப்பு நிலத்திற்காக கடந்த 23 ஆண்டு காலமாக போராடிக் கொண்டிருந்த 32 லுமூட், புண்டூட் தோட்டத் தொழிலாளர்களின் விவகாரத்திற்கு இறுதியாக விடியல் பிறந்தது. அந்தப் பாட்டாளி மக்களுக்கு மொத் தம் 86 லட்சத்து 80 ஆயிரத்து 50 வெள்ளி கிடைத்துள்ளது. பாட்டாளி மக்கள் சார்பில் வழக்கை நடத்திய வழக்கறிஞர் மனோகரன் மலையாளம் மூலமாக 32 தொழி லாளர்களுக்கும் தலா 2 லட்சத்திற்கும் அதிகமான தொகையை வழங்குவதற்கு அந்த இந்திய கூட்டுறவுக்கழக நிறுவனம் இணக்கம் தெரிவித்துள்ளது என்று வழக்கறிஞர் மனோகரன் மலையாளம் தெரிவித்துள்ளார். கடந்தாண்டு ஏப்ரல் 27ஆம் தேதி நடந்த சந்திப்பின்போது இவ்விவகாரத்திற்கு சமரசமாக தீர்வு காணலாம் என்று அந்த கூட்டுறவு நிறுவனத்திற்கும் தொழிலாளர்களுக்கும் இடையே இணக்கம் காணப்பட்டது. கடந்த மார்ச் 12ஆம் தேதி சம்பந்தப்பட்ட அந்த நிறுவனம் அந்த இழப்பீட்டு தொகையினை வழக்கறிஞர் மனோகரன் மலையாளத்திடம் வழங்கியது. நேற்று பந்தாயில் உள்ள அலுவலகத்தில் வழக்கறிஞர் மனோகரன் மலையாளம் இதற்கான காசோலையினை எடுத்து வழங்கினார். இதனால் தொழிலாளர்கள் மத்தியில் மட்டற்ற மகிழ்ச்சி. ஒவ்வொரு தொழிலாளிக்கும் இரண்டு லட்சம் வெள்ளிக்கு மேல் இழப்பீடு தொகை கிட்டியது இங்கு குறிப்பிடத்தக்கது.1994ஆம் ஆண்டு வாக்கில் அந்த கூட்டுறவு நிறுவனத்திடமிருந்து வேலை இழந்த 32 தொழிலாளர்களுக்கு அந்த தோட்டத்திலேயே ஒவ்வொருவருக்கும் தலா 1/4 ஏக்கர் நிலம் வழங்கப்படுவதற்கு நிறுவனம் இணக்கம் தெரிவித்து இருந்தது. ஒன்பது ஏக்கர் நிலத்தை 32 பேருக்கு பகிர்ந்தளிப்பதற்கு முடிவு காணப்பட்டது. இதற்காக அந்த தொழிலாளர்ககுக்கு வழங்கப்பட்ட பணி ஓய்வுத் தொகையில் ஒவ்வொருவருக்கும் 5,414 வெள்ளி கழித்துக்கொள்ளப்பட்டது. ஆனால், அந்தக் கூட்டுறவு நிறுவனம் ஒதுக்கிய நிலமோ மின்சார கம்பி களுக்கு கீழே அமைந்திருந்துள்ள பகுதியாகும். இதனை ஏற்றுக்கொள்ள சம்பந்தப்பட்ட தொழிலாளர்கள் மறுத்துவிட்டனர். அந்த நிலமே தொழிலாளர்களுக்கு உரியது என்று சம்பந்தப்பட்ட நிறுவனம் பிடிவாதமாக இருந்ததால் பாட்டாளிகள் வழக்கு தொடுக்க முடிவு செய்தனர். தங்கள் வழக்கறிஞர் மனோகரன் மலையாளம் மூலம் வாதாடினர். இறுதியில் சமரச அடிப்படையில் தொழிலாளர்களின் தேவைகளுக்கு சுமுகமாக தீர்வு காணப்பட்டு உரிய இழப்பீடு வழங்கப்பட்டுள்ளதாக மனோகரன் மலையாளம் மனநிறைவு தெரிவித்தார்.


சர்ச்சைக்குரிய செய்திப்பட திரையீடு!

இலங்கையின் உள்நாட்டு போர் சம்பந்தமான சர்ச்சைக் குரிய செய்திப்பட திரையீட்டிற்கு பல்வேறு அரசு சாரா அமைப்புகள் கூட்டாக நேற்று முன்தின இரவு ஏற்பாடு செய்தது. நான்கு வருடங்களுக்கு முன்பு இந்த செய்திப்படத்தை திரையிட்டதற்கு லீனா ஹென்றி என்பவர் மீது குற்றம் சாட்டப்பட்டு தண்டனை விதிக்கப்பட்டது. ஆனால் அப்போதைய திரையீடு நடவடிக்கைக்கும் இப்போதைய இந்த அரசு சாரா அமைப்புகளின் திரையீடு நடவடிக்கைக்கும் உள்ள வித்தியாசம் என்ன வென்றால் இணையதள வழியிலான திரையீடுதான். இணையத்தளத்தின் வாயிலான திரையீடு என்பது நாட்டின் தணிக்கை சட்டத்தை மீறுவதாக அமை யாது என்று அரசு சாரா அமைப்புகள் ஒன்றின் பேச்சாளர் தெரிவித்தார். 90 நிமிட செய்திப் படத்தை சுவாராம், அலிரான், அம்னெஸ்டி இண்டர்நேஷனல் மலேசியா போன்ற அமைப்புகள் கூட்டாக திரையீடு செய்தன. இலங்கை ராணுவத்தினர் தமிழர்களை கொன்றது சம்பந்தமான செய்திப்படத்தை திரையீடு செய்ததற்காக லீனா ஹென்றி மாஜிஸ்திரேட் நீதிமன்றத்தில் குற்றஞ் சாட்டப்பட்டார். பட திரையீடு நடந்துகொண்டிருந்த இடத்தின்மீது உள்துறை அமைச்சு திடீர் சோதனை நடத்தியது. லீனா ஹென்றி கைது செய்யப்பட்டார். மார்ச் 22இல் இவர் தண்டனையை எதிர்நோக்கலாம். கூடுதல் பட்சம் மூன்று ஆண்டுகால சிறைத்த ண்டனை அல்லது 50 ஆயிரம் வெள்ளி அபராதம் அல்லது இரண்டும் விதிக்கப்படலாம். கடுமையான தணிக்கை முறைக்கு அரசாங்கம் ஒரு முடி வுக்கு கொண்டு வர வேண்டும். வளர்ச்சியடைந்த நாடுகளின் முறையினை இது பின்பற்ற வேண்டும் என லீனா ஹென்றி தெரிவித்தார். தனது நிலைப் பாட்டிற்கு ஆதரவு தெரிவித்த கல்வி மான்கள், திரைப்படத் துறையினருக்கு ஹென்றி நன்றி தெரிவித்தார்.


அனுபவமற்ற அமைச்சர்கள் எந்த நேரத்திலும் எனது ஆலோசனையை நாடலாம்.

கோலாலம்பூர்,

பக்காத்தான் ஹராப்பான் (பிஎச்)  நிர்வாகத்தில் அனுபவமற்ற அமைச்சர்கள் சிலர் இருப்பதை பிரதமர் துன் டாக்டர் மகாதீர் முகமட் ஒப்புக் கொண்டார். ஆனால், தமக்கு கூடுதல் சுமை ஏற்படும் என்ற போதிலும் அவர்களுக்கு அறிவுரைகள் வழங்க தாம் எப்போதும் தயாராக இருப்பதாக அவர் தெரிவித்தார். ஒரு புதிய ஆளுங் கூட்டணியிடம்  இருந்து எதிர் பார்க்க வேண்டிய ஒன்றுதான் இது என்று அவர் திஸ்டார் ஆங்கில  நாளிதழுக்கு  வழங்கிய ஒரு நேர்கா ணலின் போது குறிப்பிட்டார்.

Read More: Malaysia Nanban Tamil Daily on 23.4.2019


எதிர்க்கட்சியினர் கபட நாடகம்! மஇகா சாடல்!

பிரதமர் டத்தோஸ்ரீ நஜீப் துன் ரசாக்கினால் கடந்த சனிக்கிழமை அறிவிக்கப்பட்ட மலேசிய இந்தியர் திட்ட வரைவை (எம்ஐபி) குறை கூறும் எதிர்க்கட்சியினரின் கபட நாடகத்தை மஇகா இளைஞர் பகுதி நேற்று சாடியது. ஜசெக மற்றும் பிகேஆர் தலைவர்கள் இத்திட்டத்திற்கு தேவையான ஆக்கப்பூர்வமான ஆலோசனைகளை வழங்க இயலாமல் குறை கூறுவதி லேயே சிறந்து விளங்குவதாக மஇகா இளைஞர் பகுதி தலைவர் சி.சிவராஜ் கூறினார். இந்த திட்ட வரைவு தொடர்பான சந்திப்புக் கூட்டத்தை நாங்கள் நடத் தியபோது, கருத்துக்களையும் ஆலோ சனை களையும் வழங்க முன் வரும்படி எதிர்க்கட்சித் தலைவர்களுக்கு அழைப்பு விடுக்கப்பட்டது. ஆனால், தற்பெருமை காரணமாக அவர்கள் வந்து கலந்து கொள்ளவில்லை. இப்போது வழக்கம்போல் தேசிய முன்னணி அரசாங்கத்தின் நேர்மையான, உண்மையான முயற்சியை அவர்கள் குறை சொல்ல தொடங்கி விட்டனர் என்று அவர் ஓர் அறிக்கையில் குறிப்பிட்டார். இந்த திட்ட வரைவை ஒரு தேர்தல் தந்திரம் என எதிர்க்கட்சித் தலைவர்கள் கூறுவது தவறு என்று சிவராஜ் தெரி வித்தார்.


காவிரி மேலாண்மை வாரியம் நிச்சயம் அமைக்கப்படும்' -அடித்துச் சொல்லும் ஜெயக்குமார்

காவிரி மேலாண்மை வாரியம் அமைத்திடக்கோரி மத்திய அரசுக்கு, அ.தி.மு.க சார்பில் கடுமையான அழுத்தம் கொடுக்கப்பட்டுள்ளது என அமைச்சர் ஜெயக்குமார் தெரிவித்தார்.

உச்ச நீதிமன்றத்தின் உத்தரவின்படி 6 வார காலத்துக்குள் காவிரி மேலாண்மை வாரியம் அமைக்க வேண்டும் என்பதை வலியுறுத்தி, அ.தி.மு.க எம்.பி-க்கள், நாடாளுமன்றத்தின்முன் தொடர்ந்து 15 நாளாகப் போராட்டம் நடத்தி வருகின்றனர். இதுகுறித்து, தமிழகச் சட்டப்பேரவையிலும் தீர்மானம் நிறை வேற்றப்பட்டது.

'குதிரைப்பேரம் நடத்தும் இந்த அரசு, மத்திய அரசிடம் மண்டியிட்டுக் கிடக்கிறது. அதனால், நிச்சயமாகக் காவிரி மேலாண்மை வாரியம் அமைக்கப்போ வதில்லை. இவர்கள், கமிஷன் வாங்குவது, கரப்ஷன் செய்வது போன்ற அடிப்படையில்தான் ஆட்சியை நடத்திக் கொண்டிருக்கின்றனர். அ.தி.மு.க ஊரையும் தமிழக மக்களையும் ஏமாற்றிவருகிறது' என ஸ்டாலின் குற்றம்சாட்டினார்.

இதற்குப் பதிலளித்த அமைச்சர் ஜெயக்குமார், 'காவிரி மேலாண்மை வாரியம் அமைக்க, அ.தி.மு.க அரசு மத்திய அரசிடம் கடுமையான அழுத்தம் கொடுத்துள்ளது. தமிழகம் சார்பில் இதுவரையிலும் எந்தக் கட்சிகளும் இவ்வாறான அழுத்தத்தை மத்திய அரசுக்குக் கொடுத்ததில்லை. அதனால், காவிரி மேலாண்மை வாரியம் நிச்சயம் அமைக்கப்படும்' என்றார்.


வர்த்தக தொடக்கத்தில் சென்செக்ஸ் 58 புள்ளிகள் உயர்வு

மும்பை பங்குசந்தை குறியீட்டு எண் சென்செக்ஸ் 58.07 புள்ளிகள் உயர்ந்து 27,804.73 புள்ளிகளாக உள்ளது. உலோகம், ரியல் எஸ்டேட், எண்ணெய் மற்றும் எரிவாயு, ஆட்டோ மற்றும் சுகாதாரம் போன்ற முன்னணி நிறுவன பங்குகள் விலை 0.68% வரை அதிகரித்திருந்தது. தேசிய பங்குசந்தை குறியீட்டு எண் நிஃப்டி 17.25 புள்ளிகள் அதிகரித்து 8,525.95 புள்ளிகளாக உள்ளது. ஆசியாவின் இதர பங்குச்சந்தையான, சீனாவின் ஷாங்காய் கூட்டுக் குறியீடு 0.57% மற்றும் ஹாங்காங்கின் ஹாங் செங் 0.63% வரை சரிந்துள்ளபோது, ஜப்பான் நாட்டின் நிக்கேய் 0.47% உயர்ந்து காணப்பட்டது. கடந்த வர்த்தகத்தில் அமெரிக்க டவ் ஜோன்ஸ் தொழில்துறை சராசரியா 0.09% அதிகரித்து முடிந்தது.


அல்தான் துயாவை கொலை செய்வ தற்கு உத்தர விட்ட அந்த அதிகாரபீடம் யார்

கோலாலம்பூர்,

மங் கோலிய அழகியும் பிரான்ஸ் நாட்டில் இருந்து மலேசியா நீர்மூழ்கிப் கப்பல் வாங் குவதற்கு மொழி பெயர்ப்பாளராக செயல்பட்ட வருமான அல்தான் துயாவை கொலை செய்வதற்கு உத்தரவிட்ட அந்த அதிகாரபீடம் யார் என்பது குறித்து அறிய அவரின் குடும்பத்தினர் விரும்புவதாக புக்கிட் குளுகோர் நாடாளுமன்ற உறுப்பினரும் வழக்கறிஞருமான ராம் கர்ப்பால் சிங் நேற்று தெரிவித்தார்.

Read More: Malaysia Nanban Tamil Daily on 26.5.2018


பத்துமலையில் தோல்வி கண்ட ரவிச்சந்திரன் வேட்பாளரா?

(பார்த்திபன் நாகராஜன், தி.க.காளிதாசன்)

பத்துமலை சட்டமன்ற தொகுதியில் தோல்வி கண்ட வேட்பாளர் எங்களுக்கு தேவையில்லை என  கூறி 50க்கும் மேற்பட்ட இளம் வாக்காளர்கள் நேற்று அமைதி போராட்டத்தில் இறங்கினர். பத்து மலை  சட்டமன்ற தொகுதியில் கடந்த 2 தேர்தல்களிலும் தேசிய முன்னணி தோல்வி கண்டது. மிக விரைவில் நடைபெறவிருக்கும் நாட்டின் 14 ஆவது பொதுத் தேர்தலில்  தேசிய முன்னணி வெற்றி  பெறுவதற்காக இங்குள்ள இளைய வாக்காளர்களான நாங்கள் கடுமையாக போராடி வருகின்றோம்.

Read More: Malaysia Nanban Tamil Daily on 26.3.2018


சொந்தத் தொழிலில் சாதிக்கும் இந்தியப் பெண்கள்.

பெண்கள் சொந்தத் தொழிலில் கால்பதித்து முயற்சிகளை மேற் கொண்டால் வாழ்க்கையில் வெற்றி பெறலாம் என்று விமாஸ் நிறுவனத்தின் தோற்றுநர் ஹேம லதா கிருஷ்ணன் நேற்று கூறினார்.மற்றவர்களுக்காக தங்களின் வாழ்க்கையை அர்ப்பணித்துக் கொண்ட காலம் போய் தற்போது நமது இந்தியப் பெண்கள் பல தொழில்துறைகளில் வெற்றிநடை போட்டு வருகின்றனர். தனித்து வாழும் தாய்மார்கள் உட்பட பல பெண்கள் சொந்தமாக முயற்சிகளை மேற்கொண்டு தொழில் துறைகளில் வெற்றி பெற்று வருகின்றனர். ஆனால் ஒரு சில பெண்கள் என்ன செய்வது என்று தெரியாமல் தங்களின் வாழ்க்கையில் பின்தங்கி வருகின்றனர். இப்படிப்பட்ட பெண்களுக்கு உரிய வழி காட்டிகளை வழங்க வேண்டும் எனும் நோக்கில் தான் விமாஸ் பல பயிற்சிகளை வழங்கி வருகிறது. பெண்களுக்கு அதிக நாட்டம் உள்ள அழகு கலையை தேர்வு செய்து அதில் உள்ள வாய்ப்புகளை அடிப்படையாகக் கொண்டு நாங்கள் பயிற்சிகளை வழங்கி வருகிறோம். அழகுக் கலையில் நிபுணத்துவம் பெறுவது எப்படி, எப்படி விளம்பரம் செய்வது, வாடிக்கையாளர்களை எப்படி கவர்வது, அழகுக் கலையை நவீனமாக்குவது எப்படி உட்பட பல பயிற்சிகளை நாங்கள் வழங்கி வருகிறோம். இப்பயிற்சிகளை பெற்று பல பெண்கள் தற்போது சொந்தமாக கடைகளைத் திறந்து வர்த்தகத்தை மேற்கொண்டு வரு கின்றனர். குறிப்பாக இப்பயிற்சி யைப் பெற்ற 6 பேர் இன்று முதலா ளிகளாக உருவெடுத்துள்ளனர்.ஆகவே சொந்த தொழில் மட்டுமே பெண்களை சிறப்பான முறையில் உயர்த்தும் என்று ஹேம லதா செய்தியாளர்களிடம் கூறி னார். இதனிடையே விமாஸில் பயிற்சி பெற்ற 85 பேருக்கு சான்றிதழ் வழங்கும் நிகழ்வு அண் மையில் நடைபெற்றது. தொலைக்காட்சி புகழ் சுஷ்மிதா, விமாஸின் தோற்றுநர் ஹேமலதா, நிர்வாகி காயத்திரி உட்பட மற்றும் பலர் இந்நிகழ்வில் கலந்து கொண் டதுடன் பயிற்சி பெற்றவர்களுக்கு சான்றிதழ்களை எடுத்து வழங் கினார்.


விமான நிலையங்களில் தமிழ். மீண்டும் தலையிடுவோம்.

கோலாலம்பூர், மலேசிய விமான நிலையங்களின் அறிவிப்புப் பலகைகளில் தமிழ் மொழி இடம் பெறவில்லையென்று மலேசிய நண்பன் நாளிதழில் செய்தி வெளி வந்திருக்கிறது. இந்தப் பிரச்சினை தீர்க்கப்படவேண்டுமானால் அமைச்சரவையில் முடிவு எடுக்க வேண்டுமென்றும் அமைச்சரவை அனுமதி கொடுத்தால் அறிவிப்புப் பலகையில் தமிழில் எழுதுவதில் எங்களுக்கு ஆட்சேபனை இல்லையென்றும் விமான நிலைய பயனீட் டாளர் பிரிவு அதிகாரி ஜகார் தெரிவித் ததாக பத்திரிகைச் செய்தி கூறுகிறது. இந்த பிரச்சினையை ம.இ.கா.வின் தேசியத் தலைவரும் சுகாதார அமைச்சருமான டத்தோ ஸ்ரீ டாக்டர் எஸ்.சுப்பிரமணியம் கவனத்திற்கு கொண்டு செல் வோம். மலேசியத் தமிழ்க் காப்பகத்தின் பிரதிநிதிகள் 5.5.11 ஆம் நாள் மாஸ் நிர்வாக இயக்குநர் டான்ஸ்ரீ பசீர் அகமட்டுடன் நடத்தப்பட்ட பேச்சு வார்த் தையின் போது தமிழில் ஏன் அறிவிப்பு செய்யப்பட வேண்டு மென் பதற்கான காரணங்களை அறிக்கை வழி சமர்ப்பித்தோம். எங்களின் கோரிக் கையில் நியாயம் இருப்பதை அவரும் ஒப்புக் கொண்டார். அந்த சந்திப்பிற்கு ஏற்பாடு செய்தவரும் டாக்டர் எஸ்.சுப்பிரமணியம் தான். விமான நிலை அதிகாரியை சந்தித்து விவாதித்த விபரத்தை அமைச்சரின் கவனத்திற்கு கொண்டு சென்றோம். அவரும் நடவடிக்கை எடுத்து தமிழில் அறிவிப்பு செய்ய ஏற்பாடுகளை செய்தார்.ஆனால், தமிழில் அறிவிப்பு செய்யாததை மேலவையில் கேள்வி எழுப்பிய உடனேயே தமிழில் ஒலிப்பரப்ப நட வடிக்கை எடுக்கப்பட்டதாக மேலவை உறுப்பினர் ஒருவர் கூறியதை ஊடகங்கள் அவரின் செய்திக்கு முக்கியத்துவம் கொடுத்து, எங்களின் உழைப்பை மறைத்து விட்டது. அதனால் இனிமேல் விமான நிலையை தமிழ் மொழிப் பிரச்சினையில் தலையிடுவது இல்லை என்ற முடிவில் இருந்தோம். இப்போது தமிழ்ப்பிரச்சினை மீண்டும் தலைதூக்கி இருப்பதால் தலையிட முடிவு செய்தி ருக்கிறோம் என்று மலேசிய தமிழ்க் காப்பகத்தின் தலைவர் சு.வை.லிங்கம் ஓர் அறிக்கை யில் கூறியுள்ளார்.


நீச்சல்: 99 வயதில் உலக சாதனை படைத்த வீரர்

99 வயது ஆஸ்திரேலிய நீச்சல் வீரர் ஜார்ஜ், 50 மீட்டர் ஃப்ரீ ஸ்டைல் நீச்சல் போட்டியில் புதிதாக உலக சாதனை படைத்துள்ளார்.
ஆஸ்திரேலியாவின் குயின்ஸ்லாந்தில் கடந்த பிப்ரவரி 28-ம் தேதி காமன்வெல்த் நீச்சல் போட்டிக்கான சோதனை நிகழ்வு நடைபெற்றது. அதில் 100 - 104 வயதோருக்கான நீச்சல் போட்டியில் ஆஸ்திரேலியாவைச் சேர்ந்த ஜார்ஜ் கோரோன்ஸ் பங்குபெற்றார்.

99 வயதான ஜார்ஜ் வரும் ஏப்ரலில் 100 வயதை எட்டுகிறார். 50 மீட்டர் ஃப்ரீ ஸ்டைல் நீச்சல் போட்டியில் யாரும் எதிர்பார்த்திராத உலக சாதனை படைத்துள்ளார் ஜார்ஜ். 2014-ம் ஆண்டு, 100 -104 வயதினோருக்கான பிரிவில் கனடா நீச்சல் வீரர், 50 மீட்டர் தூரத்தை 1 நிமிடம் 31  விநாடிகளில் கடந்தது உலக சாதனையாகக் கருதப்பட்டது. நேற்று முன் தினம் நடந்த நீச்சல் போட்டியில் ஆஸ்திரேலிய வீரர் ஜார்ஜ், 50 மீட்டர் தூரத்தை அசால்ட்டாக 56.12 விநாடிகளில் கடந்து உலக சாதனையை முறியடித்து, புதிய மைல்கல்லை உருவாக்கியுள்ளார். அவரின் வீடியோ இணையத்தில் செம்ம வைரல்.
போட்டி முடிந்து நீச்சல் குளத்திலிருந்து வெளியே வந்ததும் ஊடகங்கள் அவரிடம் மைக்கை நீட்டின... ``அனைவருக்கும் நன்றி... உங்கள் கைத்தட்ட ல்கள் என்னை உற்சாகப்படுத்தின’’ என்றார் கூலாக. மேலும் பேசிய அவர், ``நான் சிறிய வயதிலிருந்தே நீச்சல் பயிற்சியெல்லாம் எடுக்கவில்லை. 80 வயதில்தான் நீச்சலில் ஆர்வம் அதிகரித்தது. ஒன்றைக் கற்றுக்கொள்ள வயது தடையில்லை’’ என்றார்.


சுகாதாரத்திற்கு வெ.25 பில்லியன் ஒதுக்கீடு!

சுகாதார மருத்துவத் திட்டங்களுக்காக 2017 பட்ஜெட்டில் 25 பில்லியன் வெள்ளி ஒதுக்கீடு செய்யப்பட்டுள்ளது. இதில் புதிய மருத்துவமனைகள், கிளினிக்குகள் கட்டப்படுவதும் அடங்கும். பெர்லிஸ், கூச்சிங், முக்கா, ஜெம்போல், மூவார் மற்றும் ஜொகூர் பாரு ஆகிய நகரங்களில் கிளினிக்குகள் மற்றும் மருத்துவமனைகளின் தரம் உயர்த்தப்படும். மருத்துவமனைகளின் அடிப்படை வசதிகளை மேம்படுத்துவதற்கு வெ.536 மில்லியன் ஒதுக்கீடு செய்யப் பட்டுள்ளது. செர்டாங் மருத்துவமனை, பினாங்கு மருத்துவனை, ஜொகூர்பாரு சுல்தான் அமினா மருத்துவமனை ஆகியவற்றுக்காக 100 ஆம்புலன்ஸ் வண்டிகள் வாங்கப்படும்.


விடுதலைப் புலிகளை அழிப்பதற்கு  இந்தியா  முக்கிய பங்கு!

விடுதலைப்புலிகளை அழிப்பதிலும் அவர்களுக்கு எதிரான போரிலும் தன்னுடைய பங்கைவிட இந்தியாவின் பங்கு மிகப்பெரியது என்று இலங்கை முன்னாள் அதிபர் மகிந்த ராஜபக்சே அதிர்ச்சி தகவலை வெளியிட் டுள்ளார். ‘அந்தப் போர் என்னுடையது மட்டுமல்ல. இந்தியாவினுடையதும்தான்’ என்றார் ராஜபக்சே. இந்தியாவின் அபரிமிதமான ஆதரவும் பங்களிப்பும் இல்லாமல் இருந்து இருக்குமானால் விடுதலைப்புலிகளுக்கு எதிரான போரை உண்மையிலே என்னால் முன்னெடுத்து இருக்க முடியாது என்று இந்திய தொலைக்காட்சி ஒன்றுக்கு அளித்த பேட்டியில் ராஜபக்சே மேற்கண்டவாறு கூறினார். விடுதலைப்புலிகளுக்கு எதிரான போரை நான் முன்னெடுத்த போது நான் இந்தியாவை உதவி செய்யச் சொல்லி கேட்கவில்லை. ஆனால், இந்தியாவே முன்வந்து என் அரசுக்கும் எனக்கும் உதவி வழங்கியது. இந்தியாவின் முன்னாள் பிரதமர் ராஜீவ் காந்தி 1991 ஆம் ஆண்டு தற்கொலை தாக்குதல் மூலம் கொல்லப் பட்டார். இந்த கொலையில் நேரடியாக விடுதலைப்புலிகள் சம்பந்தப்பட்டு இருந்தனர். அதேபோன்று பல கொலைகளின் பின்னணியில் புலிகள் இருந்தனர். எனவே நான் விடுதலைப்புலிகளுக்கு எதிரான போரை முன்னெடுப்பதற்கு முன்பே இந்தியாவின் காங்கிரஸ் ஆட்சி, நாங்கள் கேட்காமலேயே பல உதவிகளை செய்ய முன்வந்தது. இந்த போரை இந்தியாதான் முன்னின்று செய்தது. பிரபாகரன் தலைமையிலான விடுதலைப்புலிகளுக்கு எதிராக இலங்கை நடத்திய போர், இந்தியாவின் போராகவே காணப்பட்டது. ராஜீவ் கொலையை அவர்கள் மறக்கவில்லை. எனவே துணிந்து இந்தியா எங்களுக்கு உதவி செய்தது. இலங்கையில் முன்னெடுக்கப்பட்ட மனிதாபிமான யுத்த முடிவிற்கு, அனைத்துவித உதவிகளையும் இந்தியா வழங்கியிருந்தது. சீனா, பாகிஸ்தான், பிரிட்டன் மற்றும் அமெரிக்கா போன்ற நாடுகளும் இலங்கைக்கு உதவிகளை வழங்கின. எனவேதான் இந்த தகவலை நாள் இதுவரையில் வெளியிடாமல் இருந்து வந்தேன் என்று ராஜபக்சே தனது பேட்டியில் குறிப்பிட்டுள்ளார். 2009ஆம் ஆண்டு மே மாதம் விடுதலைப் புலிகள் இயக்கத்துக்கும், இலங்கை ராணுவத்துக்கும் இடையே நடைபெற்ற உச்சக்கட்ட போர் முடிவுக்கு வந்தது. இந்த போரின்போது, லட்சக்கணக்கான தமிழர்கள் கொல்லப் பட்டனர். மேலும், 65 ஆயிரத்திற்கும் மேற்பட்டோர் மாயமாகினர்.


விவசாயிகளுக்கான நல்லரசாக இந்தியா மாறனும்.. வல்லரசாக மாறுவதை பிறகு பார்க்கலாம்..

சென்னை முதலில் விவசாயிகளுக்கான நல்லரசு நாடாக இந்தியா மாற வேண்டும் என்றும் வல்லரசாக மாறுவதை பிறகு பார்த்துக் கொள்ளலாம் என சென்னையில் நடந்த நிகழ்ச்சி ஒன்றில் நடிகர் விஜய் கூறியுள்ளார். சென்னையில் நடந்த தனியார் நிகழ்ச்சி ஒன்றில் நடிகர் விஜய் கலந்துகொண்டார். அப்போது பேசிய அவர், நாம் நன்றாக இருக்கிறோம் ஆனால் நமக்கு சோறு போடும் விவசாயிகள் நன்றாக இல்லை என கவலை தெரிவித்தார். மேலும் 3 வேளை உணவு சுலபமாக கிடைப்பதால் அதன் மதிப்பு தெரியாமல் போய்விட்டது என்று கூறிய விஜய், அடுத்த சந்ததிக்கு உணவு இல்லாமல் போகும் நிலை ஏற்படும் எனவும் அரிசியை உற்பத்தி செய்த விவசாயிகள் அதை இலவசமாக பெற ரேஷன் கடையில் வரிசையில் நிற்கிறார்கள் என்றும் கூறினார். விவசாயிகள் பிரச்சினைக்கு தீர்வு காண்பது அவசியம் மட்டுமல்ல, அவசரமும் கூட எனவும் முதலில் விவசாயிகளுக்கான நல்லரசு நாடாக இந் தியா மாற வேண்டும். வல்லரசாக மாறுவதை பிறகு பார்க்கலாம் என்றார் நடிகர் விஜய்.


வெறும் 15 நிமிடங்கள் தொலைக்காட்சி, குழந்தைகளின் படைப்பாற்றல் அழியும் அபாயம்.

ஒரு நாளைக்கு 15 நிமிடங்கள் அல்லது அதற்கு மேல் தொலைக்காட்சியை பார்க்கும் குழந்தைகளுடன், புத்தகங்களை படிக்கும் அல்லது ஜிக்சா புதிர்களை தீர்க்கும் குழந்தைகளை ஒப்பிட்டுப் பார்க்கும்போது, தொலைக்காட்சியை பார்க்கும் குழந்தைகளின் ஆக்கப்பூர்வமான சிந்தனைகள் குறைவாக இருக்கிறது என்று ஒரு புதிய ஆய்வு எச்சரிக்கை விடுத்துள்ளது. தொலைக்காட்சியை குறைந்த அளவில் பார்க்கும் இளம் குழந்தைகளின் ஆக்கபூர்வமான சிந்தனைகள் அதிகரிப்பதில் எவ்வித பாதிப்பையும் ஏற்படுத்தாது என்றும் ஆராய்ச்சியாளர்கள் தெரிவித்துள்ளனர். பிரிட்டனில் உள்ள இங்கிலாந்து பல்கலைக்கழகம், மூன்று வயதுடைய 60 குழந்தைகளிடையே நடத்தப்பட்ட ஆராய்ச்சியில், 15 நிமிடங்களுக்கு மேல் தொலைக்காட்சி பார்க்கும் குழந்தைகளின் ஆக்கப்பூர்வமான சிந்தனை படைப்புகள் தற்காலிகமாக குறைந்து வருவது கண்டறியப்பட்டது. ஏனெனில் தொலைக்காட்சியை பார்ப்பதால் குழந்தைகளின் ஆக்கபூர்வமான சிந்தனைகளில் உடனடியாக பாதிப்பு ஏற்படுவதை நாங்கள் ஆராய்ச்சியில் முழுமையாக கண்டறிந்துள்ளோம் என்று உளவியல் விரி விரையாளருமான டாக்டர் சாரா ரோஸ் தெரிவித்துள்ளார் குறைந்த அளவு தொலைக்காட்சியை பார்த்து, படிப்பிலும், புதிர் விளையாட்டுகள் விளையாடும் குழந்தைகளின் ஆக்கபூர்வமான சிந்தனை படைப்பாற்றல்கள் மற்றும் கருத்துக்கள் அதிகளவில் காணப்படுகிறது என்றும் ஆராய்ச்சியாளர்கள் கூறியுள்ளனர். குறைந்த அளவு தொலைக்காட்சியை பார்க்கும் குழந்தைகளுக்கும் படைப்பாற்றல் திறன் பெருகிக்கொண்டே இருக்கும், அதனால் அவர்களின் கருத்துகள் மிக தெளிவாகவும் துள்ளியமாகவும் இருக்கும். அதிகளவு தொலைக்காட்சியை பார்க்கும் குழந்தைகளின் படைப்பாற்றல் குறைவதால் அவர்களின் அறிவு சார்ந்த வளர்ச்சியில் பெரும் பாதிப்பை ஏற்படும் அபாயம் உள்ளதாக ஆராய்ச்சியில் தெரியவந்துள்ளது.


பிடிபிடிஎன் - சொக்சோவின் இணைய வேலை வாய்ப்பு சந்தை

கோவிட்-19 தொற்றின் தாக்கத்தால் மலேசியர்கள் பெரும் அளவில் பாதிக்கப்பட்டனர். குறிப்பாக பட்டதாரிகள், இளைஞர்கள் என பலரும் வேலை வாய்ப்புகளை இழந்து வருகின்றன. நாட்டில் வேலையில்லா திண்டாட்டத்தை தவிர்க்க மனிதவள அமைச்சு பல நடவடிக்கைகளை மேற்கொண்டு வருகிறது. அதன் ஓர் அங்கமாக மனிதவள அமைச்சு, உயர் கல்வி அமைச்சுடன் கைகோத்து உள்ளது.

இவ்விரு அமைச்சுகளின் துணை நிறுவனங்களான பிடிபிடிஎன், சொக்சோ ஆகியவை இணைந்து இணையம் வழி வேலை வாய்ப்பு சந்தையை ஏற்பாடு செய்துள்ளன. இந்த வேலை வாய்ப்பு சந்தை வரும் ஜூன் 30ஆம் தேதி தொடங்கி ஜூலை 3 ஆம் தேதி வரை காலை 9.30 மணி முதல் மாலை 3 மணி வரை நடைபெறவுள்ளது. இந்த வேலை வாய்ப்பு சந்தை முழுமையாக இணையத்தில் தான் நடைபெற்றவுள்ளது. மேலும்நேர்முகத் தேர்வும் இணையம் வாயிலாகவே நடைபெறும்.

பிடிபிடிஎன் கல்வி கடனுதவி பெற்ற பட்டதாரி மாணவர்கள் மட்டுமே இவ்வேலை வாய்ப்பு சந்தையில் பங்கேற்க முடியும். மொத்தம் 20 முன்னணி நிறுவனங்கள் இந்த வேலை வாய்ப்பு சந்தையில் அங்கம் வகிக்கவுள்ளன. சுமார் 4 ஆயிரத்திற்கும் மேற்பட்ட வேலை வாய்ப்புகள் பட்டதாரி மாணவர்களுக்கு தயார் நிலையில் உள்ளது. இதன் மூலம் 4 ஆயிரம் பட்டதாரிகளுக்கு வேலை கிடைக்கும். வேலையில்லா திண்டாட்டத்தையும் தவிர்க்க முடியும் என்று அஹ்மட் டாசுகி அப்துல் மஜிட் செய்தியாளர்களிடம் கூறினார்.

இதனிடையே பிடிபிடிஎன், சொக்சோ இடையிலான புரிந்துணர்வு ஒப்பந்தம் கையெழுத்திடும் நிகழ்வு நேற்று புத்ராஜெயாவில் நடைபெற்றது. மனிதவள அமைச்சர் டத்தோஸ்ரீ எம். சரவணன், உயர் கல்வி அமைச்சர் டத்தோ டாக்டர் நோராய்னி அஹ்மட் ஆகியோரின் முன்னிலையில் இந்நிகழ்வு நடைபெற்றது.

பிடிபிடிஎன் தலைமை இயக்குநர் அஹ்மட் டாசுகி அப்துல் மஜிட், சொக்சோ தலைமை இயக்குநர் டத்தோஸ்ரீ  டாக்டர் முகமட் அஸ்மான் ஆகியோர் ஒப்பந்த ஆவணங்களை மாற்றிக் கொண்டனர். இதனிடையே இந்த வேலை வாய்ப்பு சந்தையில் பங்கேற்க விரும்பும் பட்டதாரிகள் https://career fair.perkeso.gov.my/  எனும் அகப்பக்கத்தில் பதிவு செய்து கொள்ளலாம்.


அமெரிக்க வரலாற்றில் மோசமானது ஈரான் அணுசக்தி ஒப்பந்தம்’ - ட்ரம்ப் அதிரடி

ஈரான் நாட்டுடனான அணுசக்தி ஒப்பந்தம் அமெரிக்க வரலாற்றில் மிகமோசமானது என்று அமெரிக்க அதிபர் ட்ரம்ப் விமர்சித்துள்ளார்.

அமெரிக்க அதிபராக பராக் ஒபாமா பதவி வகித்தபோது கடந்த 2015-ல் ஈரான் நாட்டுடன் அணுசக்தி ஒப்பந்தத்தில் அவர் கையெழுத்திட்டார். இந்த ஒப்பந்தத்தைத்தான் ரத்து செய்வதாக ட்ரம்ப் அறிவித்துள்ளார். இதுதொடர்பாக பேசிய  ட்ரம்ப்  ‘ஈரான் உடனான அணுசக்தி ஒப்பந்தம் என்பது அமெரிக்க வரலாற்றிலேயே மிகமோசமானது. அந்த ஒப்பந்தத்தை என்னால் அங்கீகரிக்க முடியாது.  ஈரான் மீது பொருளாதாரத் தடைகளை விதிக்க முடியுமா என்பது குறித்து ஆய்வுசெய்து 60 நாள்களுக்குள் அமெரிக்க நாடாளுமன்றம் அறிக்கை தாக்கல் செய்யும். அதன்பிறகு பொருளாதாரத் தடைகள் விதிப்பது குறித்து முடிவெடுக்கப்படும்

ஈரான் அணுஆயுதத்தைத் தயாரிக்கக் கூடாது என்பதை உறுதி செய்யவே இந்த முடிவு எடுக்கப்பட்டுள்ளது. அமெரிக்காவின் தோழமை நாடுகளும் இந்த முயற்சிக்கு ஆதரவளிக்க வேண்டும். ஈரான் அணுசக்தி ஒப்பந்தத்தில் உள்ள குறைபாடுகளைக் களைய நாடாளுமன்ற உறுப்பினர்கள் மற்றும் தோழமை நாடுகளுடன் இணைந்து முழுமுயற்சி எடுக்கப்படும். அந்த முயற்சிகள் தோல்வியடைந்தால் ஈரான் அணுசக்தி ஒப்பந்தம் மொத்தமாக ரத்து செய்யப்படும்’ என்று பேசினார். ட்ரம்பின் இந்தப் பேச்சுக்கு உலக நாடுகள் பலவும் கண்டனம் தெரிவித்துவருகின்றன.


ஓப்ஸ் கபடி நடவடிக்கையின் கீழ் 21 போலீஸ் அதிகாரிகள் கைது.

இந்தியர்களின் பாரம்பரிய விளையாட்டுகளில் ஒன்றான கபடி என்ற விளையாட்டின் பெய ரைக் கொண்டு நாட்டில் மேற்கொள்ளப்பட்டு வரும் சிறப்பு நட வடிக்கையில் 21 போலீஸ் அதிகாரிகள் கைது செய்யப்பட்டுள்ளனர்.குண்டர் கும்பல், போதைப்பொருள் விநியோகம் ஆகிய சட்டவிரோத நடவடிக்கை களுக்கு துணை புரியும் அதிகாரிகளை குறி வைத்து இந்த ஓப்ஸ் கபடி எனும் அதிரடி நடவடிக்கை மேற்கொள்ளப்பட்டு வருகிறது. குற்றவாளிகளுக்கு துணை புரியும் போலீஸ் அதிகாரிகள் சொஸ்மா சட்டத்தின் கீழ் கைது செய்யப்பட்டு வருவதாக தேசிய காவல் துறையின் துணைத் தலைவர் டான்ஸ்ரீ நோர் ரஷிட் இப்ராஹிம் தெரிவித்தார்.இந்த அதிரடி நடவடிக்கை மே மாத ஆரம்பத்தில் செயல்படத் தொடங்கியது. இதுவரையில் 21 காவல் துறை அதிகாரிகள் கைது செய்யப்பட்டுள்ளனர். கைது செய்யப்பட்டவர்கள் மீது விசாரணை மேற்கொள்ளப்பட்டு வருகிறது. இந்த தவறுகள் நடந்ததற்கான காரணமும் நிர்வாக பலவீனங்கள் பற்றியும் ஆய்வுகள் மேற்கொள் ளப்பட்டு வருவதாக தலைநகரிலுள்ள தேசிய காவல் துறையின் பயிற்சி மையத்தில் நடைபெற்ற நிகழ்ச்சியில் கலந்து கொண்ட அவர், செய்தியாளர்களிடம் தெரிவித்தார். போதைப்பொருள் கடத்தலில் ஈடுபட்டவர்களுக்கு துணை போன புக்கிட் அமான் போதைப்பொருள் ஒழிப்பு பிரிவின் மூத்த அதிகாரிகள் உட்பட போலீஸ் காரர்களும் இந்த நடவடிக்கையில் கைது செய்யப்பட்டுள்ளனர்.தேசிய ஊழல் தடுப்பு இலாகா அதிகாரிகளால் மலாக்காவில் கைது செய்யப்பட்ட 7 போலீஸ் அதிகாரிகள் தற்போது தடுப்புக் காவலில் வைக்கப்பட்டு விசாரணை செய்யப்பட்டு வருவதாகவும் அவர் சொன்னார். மேலும் நெறிமுறையற்ற நடவடிக்கைகளில் போலீஸ் அதிகாரிகள் ஈடுபடுவதை தவிர்க்கும் வகையில் வேலை இட மாற்ற திட்டம் மேற்கொள்ளப் படவுள்ளது. இத்திட்டத்தின் வழி நேர்மையற்ற அதிகாரிகளின் செயல்களை குறைக்க முடியும். அதுமட்டுமின்றி புதிய இடங்களுக்கு மாற்றப்படும் இவர் கள் மீண்டு சட்டத்திற்கு புறம்பான செயல்களில் தங்களை ஈடுபடுத்தி கொள்ளாமல் இருப்பதையும் தடுக்க முடியும். இந்நிலையில், சட்ட திட்டங்களுக்கு உட்பட்டு நேர்மையான வழியில் செயல்படும் அதிகாரிகள் முக்கிய பொறுப்புகளில் அமர்த்தப்படவிருப்பதாகவும் நோர் ரஷிட் தெரிவித்தார்.


அமெரிக்காவில் தீவிரவாத தாக்குதல்!

பிரித்தானியாவில் நாடாளுமன்ற தாக்குதல் அதிர்ச்சியை ஏற்படுத்திய நிலையில் அமெரிக்காவிலும் துப்பாக்கிச் சூடு தாக்குதல் நடத்தப்பட்டுள்ள சம்பவம் பேரதிர்ச்சியை ஏற்படுத்தியுள்ளது. விஸ்கான்சின் மாகணத்தில் மூன்று இடங்கில் துப்பாக்கிச் சூடு தாக்குதல் நடத்தப்பட்டுள்ளது. இதில் பொலிசார் ஒருவர் உட்பட நான்கு பேர் கொல்லப்பட்டுள்ளனர். முதலில் ரோத்ஸ்சைல்ட் அருகிலுள்ள மராத்தான் வங்கியில் தாக்குதல் நடத்தப்பட்டுள்ளது. பொலிசார் விரைந்து சென்று பார்த்தபோது குற்றவாளி தப்பி ஓடியுள்ளான். பின்னர், 10 நிமிடங்களுக்கு பிறது Schofield அருகிலுள்ள சட்ட நிறுவனத்தில் தாக்குதல் நடத்தப்பட்டுள்ளது. இதைதொடர்ந்து, வெஸ்டானில் பகுதியில் உள்ள அடுக்குமாடி வளாகத்தில் துப்பாக்கியுடன் நுழைந்த மர்ம நபர் சரமாரியாக சுட்டு தப்பி ஓடியுள்ளான். அடுத்தடுத்து, வங்கி, சட்ட நிறுவனம் என 3 வெவ்வேறு இடங்களில் தாக்குதல் நடத்தப்பட்டதால் பரபரப்பு ஏற்பட்டது. இதனையடுத்து, 100க்கும் மேற்பட்ட பொலிசார் விசாரணை மேற்கொண்டனர். இந்நிலையில், சந்தேக நபரை கைது செய்துள்ள பொலிசார், அவனை தங்கள் கட்டுப்பாட்டில் வைத்து விசாரணை மேற்கொண்டு வருவதாக தெரிவித் துள்ளனர்.


நஜீப் அரசாங்கத்தில் எல்லோரும் திருடர்களே!- பிரதமர் துன் டாக்டர் மகாதீர் முகமட் எச்சரிக்கை

அலோர்ஸ்டார்,

‘உங்கள் நாட்களை எண்ணிக்கொள்ளுங்கள்’ - சட்டத்தை மீறியும் தண்டனையிலிருந்து தப்பித்துக் கொண்டுள்ள முந்தைய தேசிய முன்னணி அரசாங்க த்தைச் சார்ந்தவர்களுக்கு பிரதமர் துன் டாக்டர் மகாதீர் முகமட் தெரிவித்துக்கொள்ளும் செய்தி இது. தமக்கு முன்னாள் பிரதமராக இருந்த டத்தோ ஸ்ரீ நஜீப் துன் ரசாக்கின் தலைமைத்துவத்தின் கீழ் எல்லோருமே திருடர்களாக மாறிவிட்டிருந்தனர். அந்த அளவிற்கு முந்தைய அரசாங்கம் கறைபடிந்திருந்தது.

Read More: Malaysia Nanban Tamil Daily on 27.8.2018


உச்ச நீதிமன்றத்தில் சசிகலா மறுசீராய்வு மனு: ஜுலை 6-ல் விசாரணை என எதிர்பார்ப்பு!

சொத்துக்குவிப்பு வழக்கில் தண்டனை பெற்றுள்ள சசிகலா, இளவரசி ஆகியோர் தங்களுக்கு வழங்கப்பட்ட தண்டனையை மறுசீராய்வு செய்யக்கோரி உச்ச நீதிமன்றத்தில் மனுத்தாக்கல் செய்துள்ளனர். சொத்துக்குவிப்பு வழக்கில் சசிகலா, இளவரசி, சுதாகரன் ஆகியோருக்குக் கடந்த பிப்ரவரி மாதம் நான்கு ஆண்டுகள் சிறைத் தண்டனை வழங்கி தீர்ப்பு அளிக்கப்பட்டது.இதைத்தொடர்ந்து மூவரும் பெங்களூர் சிறையில் தண்டனை பெற்று வருகின்றனர். இந்நிலையில், தங்களுக்கு வழங்கப்பட்ட நான்கு வருட சிறைத் தண்டனையை மறுசீராய்வு செய்ய உச்ச நீதிமன்றத்தில் மனுத்தாக்கல் செய்துள்ளனர் சசிகலா தரப்பினர். வழக்கிலிருந்து முழுவதுமாக விடுவிக்க வேண்டும் என அந்த மனுவில் கோரிக்கை வைக்கப்பட்டுள்ளது. உச்ச நீதிமன்றத்தில் தாக்கல் செய்யப்பட்டுள்ள இந்த மறு சீராய்வு மனு ஜூலை 6-ம் தேதி விசாரணைக்கு வருமென எதிர்பார்க்கப்படுகிறது. இந்த விசார ணையின்போது சசிகலாவுக்கு விடுதலை கிடைக்க வேண்டுமென்று சசிகலா பேரவையினர் தொடர் பூஜைகளும் யாகங்களும் செய்து வருகின்றார்களாம்.


20 ஆண்டு கால வெள்ளப் பிரச்சினைக்கு விடிவே இல்லை.

(ம.யோகலிங்கம்) மேரு,

சாலை சீரமைப்புத் திட்டத்தால் இங்குள்ள தொழிற்பேட்டை பகுதியில் வெள்ளம் மேலும் கடுமையாகி வருகிறது. கிள்ளான்-மேரு சாலை ஐந்தரை மைலில் உள்ள சம்பந்தப்பட்ட சிறு ரக தொழிற்பேட்டையில் திடீர் வெள்ளம் பல ஆண்டுகளாக ஏற்பட்டு வருகிறது. வெள்ளத் தடுப்புத் திட்டத்தின் ஒரு பகுதியாக அப்பகுதியில் சாலை சீரமைப்புப் பணி அண்மையில் மேற்கொள்ளப்பட்டது.

Read More: Malaysia Nanban Tamil Daily on 23.2.2019


தீப்பற்றிய காரில் இரு இளைஞர்கள் கருகி பலி!

துன் டாக்டர் லிம் சோங் இயூ நெடுஞ்சாலையில் மரத்தை மோதி கார் தீப்பற்றியதால் அதில் பயணித்த 25 வயதுடைய இளைஞர் தீயில் கருகி உயிரி ழந்தார். பினாங்கு பாலத்தின் சாலை சந்திப்பின் அருகே நிகழ்ந்த இச்சம்பவத்தில் உயிரிழந்தவர் ஓ சுன் குவான் என தீமோர் லாவுட் காவல் துறைத் தலை வர் மியோர் பாரிட் அல் அத்ராஷ் உறுதிப்படுத்தினார். காலை 7.45 மணியளவில் தீயணைப்பு, மீட்புப் படையினருக்கு தகவல் கிடைத்ததும் சம்பவ இடத்திற்கு விரைந்துள்ளனர். ஆனால் அதற்குள் கார் தீப்பற்றி அந்த இளைஞரும் கருகி மாண்டுவிட்டார் என அவர் கூறினார். அந்த இளைஞர் புரோத்தோன் சாகா காரை ஓட்டி வந்ததாகவும், வேக கட்டுப்பாட்டை இழந்ததால் மரத்தில் மோதி தீப்பற்றியிருக்கக் கூடும் என்றார். விபத்தில் மாண்ட சுன் குவானின் உடல் பினாங்கு பொதுமருத்துவமனைக்கு சவப் பரி சோதனைக்காக அனுப்பி வைக்கப்பட்டுள்ளது.


தீவிரவாதத்திற்கு எதிராக நாடுமுழுவதும் பாதுகாப்பு நடவடிக்கை

ஜொகூர்பாரு, தீவிரவாதிகளுக்கு எதிராக ஜொகூர் மாநிலம் முழுவதிலு முள்ள முக்கிய இடங்கள் வர்த்தக மையங்கள் போன்ற இடங்களில் போலீசார் பாதுகாப்பை வலுப்படுத்தியுள் ளனர்.நாட்டுக்குள் வரக்கூடிய வாயில்களிலும் நாட்டை விட்டு வெளியேறக்கூடிய வாயில்களிலும்கூட தீவிர சோதனைகள் மேற் கொள்ளப்பட்டு வருவதாக ஜொகூர் மாநில குற்ற விசாரணை இலாகாவின் தலைவர் டத்தோ கமாருல் ஜமான் மாமாட் தெரிவித்தார். நேற்று இங்கு வெளியிட்ட அறிக்கையொன்றில் இதனை தெரிவித்த டத்தோ கமாருல் ஜமான் மாமாட் சீனாய் அனைத்துலக விமான நிலையம் படகுத் துறைகளிலும்கூட சோதனைகள் வலுப்படுத்தப்பட் டுள்ளதாக குறிப்பிட்டார். குற்ற விசாரணைப் பிரிவைச் சேர்ந்த போலீசார் கருப்பு ஆடைகள் அணிந்தவாறு நாள்தோறும் பாதுகாப்புப் பணிகளை மேற்கொள்வர் என குறிப்பிட்ட அவர், ஜொகூர் மாநிலத்தின் அனைத்து மாவட்டங்களிலுமுள்ள பேருந்து நிலையங்கள், விற்பனை மையங்கள், சந்தைகள், வங்கிகள், நகைக் கடைகள் போன்ற பகுதிகளிலும் கருப்பு ஆடைகள் அணிந்த போலீ சார் நடமாடுவர் எனவும் குறிப் பிட்டார். நேற்று முன்தினம் தொடங் கிய இச்சோதனை வழி நேற்று முன்தினம் மட்டும் இந்தோ னேசியா, சிங்கப்பூர், வங்காள தேசம் மற்றும் நேப்பாளம் ஆகிய நாடுகளைச் சேர்ந்தவர்கள் உட் பட மொத்தம் 217 பேரிடம் சோதனை மேற்கொள்ளப் பட்டதாக குறிப்பிட்ட அவர் பொதுமக்கள் அதிகம் கூடும் இடங் களில் போலீசார் அதிக கவனம் செலுத்துவர் என குறிப்பிட்டார்.


மமதாவை முதல்வராக்கிய அதே இடம்.. அதே தர்ணா.. பிரதமர் பதவியை நோக்கி செல்கிறாரா தீதி!

டெல்லி:

சிபிஐக்கும் மத்திய அரசுக்கும் எதிராக மேற்கு வங்க முதல்வர் மமதா பானர்ஜி செய்து வரும் போராட்டம் அவரை பிரதமர் மோடிக்கு எதிரான தனிப்பெரும் தலைவராக மாற்றிக்கொண்டு இருக்கிறது. வரலாறு மீண்டும் மீண்டும் நடந்து கொண்டே இருக்கிறது.. அந்த வரலாற்றை மறப்பது.. உங்கள் வீட்டு வாசலில் உங்களை தாக்க காத்திருக்கும் நரியை மறப்பது போன்றது!. மமதா பானர்ஜியின் தர்ணாவை பார்க்கும் போது, ''ஏ மோஸ்ட் வாண்டட் மேன்'' புத்தகத்தில் வரும் இந்த வரிதான் ஞாபகம் வருகிறது. ஆம், வரலாறு மீண்டும் ஒருமுறை நடக்க தொடங்கி இருக்கிறது. மீண்டும் ஒருமுறை மமதா பானர்ஜிக்கான நாட்கள் கைகூடி வந்து இருக்கிறது. 2006க்கு பின் மமதாவின் அரசியல் வாழ்க்கையை மாற்றிய அதே வரலாறு தற்போது மீண்டும் நடைபெற தொடங்கி இருக்கிறது.

1997ல்தான் திரிணாமுல் காங்கிரஸ் கட்சி மமதா பானர்ஜியால் தொடங்கப்பட்டது. காங்கிரசில் இருந்து பிரிந்து கட்சியை தொடங்கிய அவர், அந்த கட்சியின் ஒரே ஒரு முகமாக இருந்தார். பலமுறை காங்கிரஸ் கட்சியோடுகூட்டணி வைத்து லோக்சபா தேர்தலை சந்தித்தது திரிணாமுல் காங்கிரஸ். ஆனால் மமதா பானர்ஜியை தவிர வேறு யாரும், பெரிதாக திரிணாமுல் கட்சியில் இருந்து வெற்றிபெறவில்லை.

அதேபோல் 1977ல் இருந்து 2006 வரை மேற்கு வங்கம் மாநிலத்திலும் கம்யூனிஸ்ட் கட்சி மிக வலுவாக ஆட்சி நடத்தி வந்தது. புத்ததேப் பட்டாச்சார்யா வலுவான ஆட்சியை 2006 தேர்தலில் வெற்றி பெற்று வழங்கி கொண்டு இருந்தார். மாநில தேர்தலில் திரிணாமுல் காங்கிரஸ் பெரிய அளவில் அதுவரை வெற்றியை சந்திக்கவில்லை. பெற்ற இடங்களை கூட திரிணாமுல் காங்கிரஸ் கட்சி இழந்து வந்தது.

திரிணாமுல் காங்கிரஸ் காணாமல் போய்விடும் என்று எல்லோரும் நினைத்தார்கள். ஆனால் தன்னுடைய நேரத்திற்க்காக காத்துக் கொண்டு இருந்தார் மமதா. அப்போதுதான் அந்த சரியான திருப்பம் வந்தது. நாம் ஒன்றை விரும்பினால்.. உண்மையாக அது நடக்கும் என்று நம்பினால்.. உலகத்தில் உள்ள ஒவ்வொரு அணுவும் நமக்காக உதவும் என்பார்கள்.. அப்படித்தான் மமதாவிற்கான காலம் அதுவாக கனிந்து வந்தது. மேற்கு வங்கத்தில் டாட்டா நிறுவனம் தனது நானோ கார் உற்பத்தியை தொடங்க ஒப்பந்தம் செய்தது.

கடந்த 2006ல் மேற்கு வங்கத்தின் சிங்குரில் டாட்டா நிறுவனம் நானோ தொழிற்சாலை அமைப்பதற்கு ஒப்பந்தம் போடப்பட்டது. இதனால் பல்லாயிரம் ஏக்கர் விவசாய நிலங்கள் வாங்கப்பட்ட இருந்தது. இதற்கு எதிராக விவசாயிகள் கொதித்து எழுந்தனர். இதை கட்டுப்படுத்த முடியாமல் கம்யூனிஸ்ட் அரசு திணறியது. பெரிய போராட்டங்கள் தொடங்கியது.

அதுதான் மமதாவின் அந்த நேரம்! விவசாயிகளோடு தெருவிற்கு வந்து போராட்டத்தில் குதித்தார் மமதா. அதுவரை அவரை பல கிராம மக்களுக்கு தெரியாது. ஆனால் போராட்டத்திற்கு பின் அவர் விவசாயிகளின் குரலானார். அந்த நொடியே தீதி என்று மக்களால் அவர் அன்போடு அழைக்கப்பட தொடங்கினார். டாட்டா நிறுவனம் மேற்கு வங்கத்தை விட்டு வெளியே செல்லும் வரை போராடுவேன் என்று உறுதியாக நின்றார்.

போராட்டம் என்றால் சாதாரண போராட்டம் கிடையாது. 26 நாட்கள்.. தண்ணீர் கூட குடிக்காமல் உண்ணாவிரதம் இருந்தார். ஒவ்வொரு நாள் விரதமும் அவரை அரியணை நோக்கி நகர்த்தியது. டாட்டாவிற்கு எதிராக அவர் 26 நாட்கள் உண்ணாவிரம் இருந்தார். அது அவர் அரசியல் வாழ்க்கையில் பெரிய திருப்பமாக அமைந்தது.

மேற்கு வங்கம் மட்டுமில்லாமல் இந்தியா முழுக்க இவரின் உண்ணாவிரம் வைரல் ஆனது. தீதி உண்ணாவிரம் இருக்கிறார், நாள் 1..நாள் 10.. நாள் 20 என்று நாட்கள் நீண்டு கொண்டே சென்றது. டாட்டா நிறுவனம் என்ன செய்வது என்று தெரியாமல் குழம்பியது. மாநில அரசும் போராட்டத்தை கட்டுப்படுத்த முடியாமல் விழிபிதுங்கியது.

அந்த போராட்டம் கடைசியில் வெற்றியில் முடிந்தது. டாட்டா நிறுவனம் ''உங்கள் நிலமே வேண்டாம்'' என்றுவிட்டு ஊரைவிட்டு சென்றது. மோடியின் ஆதரவுடன் கடைசியில் தனது தொழிற்சாலை அமைக்கும் திட்டத்தை குஜராத்திற்கு மாற்றியது டாட்டா. அப்போது மமதாவிற்கு குவிந்த விவசாயிகளின் ஆதரவுதான் இப்போதும் அவரை பெரிய தலைவராக வைத்து இருக்கிறது.

அடுத்த தேர்தல் நடக்க அம்மாநில மக்கள் 5 வருடம் காத்து இருந்தனர். மமதாவும் அந்த தேர்தலுக்காக 5 வருடம் காத்திருந்தார். 2011 மேற்கு வங்க சட்டசபை தேர்தல் வந்தது. வந்தோர், போனோர் எல்லாம் கண்ணை மூடிக்கொண்டு மமதாவிற்கு வாக்களித்தனர். அந்த போராட்டம் மமதாவை வங்கத்தின் முதல் பெண் முதல்வராக்கியது! அந்த போராட்டம் நடந்த இடம் கொல்கத்தா மெட்ரோ சேனல் பகுதி.

கொல்கத்தா மெட்ரோ சேனல் பகுதியில்தான் அப்போது மமதா 26 நாட்கள் உண்ணாவிரதம் இருந்தார். தற்போது அதே இடத்தில்தான் தர்ணாவை தொடங்கி இருக்கிறார் மமதா. அதே இடத்தில் உண்ணாவிரதத்திற்கு பதில் தர்ணாவை தொடங்கி உள்ளார். ஆனால் தற்போது அவர் எதிர்ப்பது மத்திய அரசை! ஒரு கொல்கத்தா கமிஷ்னருக்காக அவர் இவ்வளவு இறங்கி போராடுகிறாரா? என்றால இல்லை என்கிறார்கள் அவருக்கு நெருக்கமானவர்கள்.

ஆம் அவரின் கணக்கு வேறு!. பிரதமர் மோடிக்கு எதிராக தன்னை நிலையாக நிறுத்திக் கொள்ள, எதிர்க்கட்சிகளின் தலைவியாக தன்னை காட்டிக்கொள்ள, இந்தியா முழுக்க தன்னை தனி தலைவராக கட்டிக்கொள்ளவே இந்த போராட்டம். மோடியின் காலம் முடிந்துவிட்டது என்று மமதா அறைகூவல் விடுத்தற்கும் இதுதான் காரணம் என்கிறார்கள். வங்கத்தை தொட்டால் என்ன நடக்கும் என்பதை காட்டுகிறேன் என்று மமதா கூறியதற்கு இதுதான் காரணம்.

முதலில் சொன்ன வரிகள் போல.. வரலாறு மீண்டும் நடந்தேறுகிறது.. ஆம் வரலாறு மீண்டும் ஒருமுறை மமதாவிற்கு கனிந்து இருக்கிறது. 2006ல் டாட்டா மூலம் வந்த வாய்ப்பு 2019ல் சிபிஐ மூலம் வந்து இருக்கிறது. அந்த தர்ணா அவரை முதல்வராக்கியது.. இந்த தர்ணா அவரை பிரதமர் ஆக்குமா என்பதை பொறுத்திருந்து பார்க்கக் வேண்டும்!


பாகான் டத்தோக் மாவட்டமாக பிரகடனம்

பாகான் டத்தோக், ஜன. 10- பேரா மாநிலத்தின் 12-ஆவது மாவட்டமாக பாகான் டத்தோக் நேற்று மேன்மை தங்கிய பேரா சுல்தான், சுல்தான் நஸ்ரின் ஷாவினால் அதிகாரப்பூர்வமாக பிரகடனம் செய்யப்பட்டது. அவரின் துணைவியார் துவாங்கு ஸாரா சலிம் இச்சடங்கில் கலந்து சிறப்பித்தார். துணைப்பிரதமர் டத்தோஸ்ரீ டாக்டர் அகமட் ஜாஹிட் ஹமிடி, மாநில மந்திரி புசார் டத்தோஸ்ரீ டாக்டர் ஜம்ரி, மாநில ஆட்சிக்குழு உறுப்பினர்கள் ஆகியோரும் இதில் கலந்து கொண்ட பிரமுகர்கள் அடங்குவர். பாகான் டத்தோக் அறிவியல் இடைநிலைப் பள்ளியில் நடந்த இந்த வரலாற்றுபூர்வ நிகழ்வில் 10,000-க்கும் மேற்பட்ட சுற்றுவட்டார மக்களும் கலந்து கொண்டனர். இதுவரை பாகான் டத்தோ (Bagan Datoh) என்றிருந்த இம்மாவட்டம் பெயரில் சிறு மாற்றம் செய்யப்பட்டு இனி பாகான் டத்தோக் (Bagan Datuk) என்றழைக்கப்படும். சுமார் 94,969 ஹெக்டர் பரப்பளவைக் கொண்டுள்ள இம்மாவட்டத்தின் மக்கள் தொகை 70,300 ஆகும்.


3 கிலோ மாட்டிறைச்சியை கண்டுபிடிக்கும் அரசால் 350 கிலோ வெடிமருந்தை கண்டுபிடிக்க முடியாதா-

புல்வாமா மாவட்டத்தில் கடந்த 14 ஆம் தேதி நடைபெற்ற தீவிரவாத தாக்குதலில் 40 சிஆர்பிஎப் வீரர்கள் கொல்லப்பட்டனர். இந்நிலையில் நாடு முழு வதும் பாகிஸ்தானுக்கு எதிராக போராட்டங்கள் வெடித்தன. அதுபோல ஜம்மு காஷ்மீர் எல்லை பகுதியில் போர் பதட்டமும் அதிகரித்தது.

மேலும் உளவுத்துறை முன்கூட்டியே எச்சரிக்கை விடுத்தும் சரியான பாதுகாப்பு நடவடிக்கைகள் எடுக்கப்படவில்லை என அரசு மீது குற்றம் சாட்டப்பட்டு வருகிறது. இந்நிலையில் டெல்லியில் முன்னாள் அமைச்சரும் காங்கிரஸ் தலைவருமான  ஹரூன் யூசுப் இதுகுறித்து தனது ட்விட்டர் பக்கத்தில் கருது ஒன்றை பதிவிட்டுள்ளார்.

அதில், 'நரேந்திர மோடி ஜீயால் 3 கிலோ மாட்டிறைச்சியை தேடி கண்டுபிடிக்க முடியும். ஆனால் 350 கிலோ ஆர்டிஎக்ஸ் வெடிமருந்தை தேடி கண்டு பிடிக்க முடியவில்லை' என கூறியுள்ளார்.


முதியோர் இல்லத்துக்கு அனுப்பமுயன்ற மகனைச் சுட்டுக்கொன்ற தாய்!

அமெரிக்காவில் முதியோர் இல்லத்துக்கு தன்னை அனுப்பமுயன்ற மகனை சுட்டுக்கொன்றிருக்கிறார் ஓர் அம்மா. அமெரிக்க ஐக்கிய நாடுகளின் மாகாணங்களில் ஒன்று அரிசோனா. அதன் தலைநகரம் போனிக்ஸ். இங்கு 92 வயதான அன்னா மே பிளஸ்ஸிங் தன் 72 வயது மகன், தன் மனைவியுடன் சேர்ந்து தன்னை முதியோர் இல்லத்துக்கு அனுப்பமுயன்றதற்காக சுட்டுக்கொன்றிருக்கிறார்.

அன்னா, மகனின் மனைவியையும் குறிபார்த்திருக்கிறார். துப்பாக்கியைத் தட்டிவிட்டு தப்பிச்சென்ற அவர் நகர ஷெரிப்பிடம் புகார்செய்ய, அன்னாவை கைதுசெய்து நீதிமன்றத்தில் ஆஜர்படுத்தியிருக்கிறது காவல்துறை. ஜாமீனில் அன்னாவை அனுப்ப ஐந்து லட்சம் டாலர் பிணையத் தொகை கேட்டு உத்தரவிட்டிருக்கிறாராம் நீதிபதி.

ஒருவேளை சிறைக்குப் போனபிறகு, பேசாமல் முதியோர் இல்லத்துக்கே போயிருக்கலாம் என அன்னா யோசிக்கக்கூடும்.


மலேசிய இந்திய மானவர்களுக்கு அரசாங்க உபகாரச் சம்பளங்கள் நிஜமா? நிழலா?

கழுதை தேய்ந்து கட்டெறும்பான கதை"யாகவே மலேசிய இந்தியர்களின் தார்மீக உரிமைகளும் அரசியலமைப்பு ரீதியிலான வாய்ப்புகளும் பறிக்கப்பட்டு வருவதற்கு உடந்தையாகவும் செயலற்றவர்களாகவும் இருந்துவரும் 70 ஆண்டுகால பாரம்பரிய அரசியல் பிரதிநிதித்துவத்தால் இனியும் இழப்பதற்கு ஏதாவது உள்ளதா என்பதே இன்றைய கேள்வியாகும். *அரசாங்கக் குத்தகைகள் முழுமையாகப் பறிபோயுள்ளன. *மாவட்ட மன்றங்களில் சிறு சிறு குத்தகைகளும் மனச்சாட்சி இல்லாமல் அபகரிக்கப்பட்டுள்ளன. *பள்ளிகளில் துப்புரவுப் பணியாளர் வேலைகளையும் அந்நியரிடம் பறிகொடுத்துள்ளோம். *பள்ளிகளில், மருத்துவமனைகளில், அரசாங்க அலுவலகங்களில், அரசாங்க கல்லூரிகளில் உள்ள சிற்றுண்டிச் சாலைகளில் வணிகம் செய்யும் வாய்ப் புகளும் மரணித்துள்ளன. *அரசாங்க அலுவலகங்களுக்கு தேவையான உபகரணங்களை விநியோகம் செய்யும் வர்த்தக வாய்ப்புகளுக்கும் விடை கொடுக்கப்பட்டுள்ளது. *அரசாங்க வேலை வாய்ப்புகளுக்கும் முழுமையாக கதவடைக்கப்பட்டிருக்கின்றது. *சாலை ஓரங்களில் வயிற்றுப் பிழைப்பிற்காகச் செய்யப்படும் வியாபாரங்களுக்கும் தடா போடப்பட்டுள்ளது. நெஞ்சில் கை வைத்துச் சொல்ல வேண்டுமானால் நாம் முன்னோடியாக இருந்து பெற்ற சுதந்திரம் கடந்த 60 ஆண்டுகளில் அனைத்தையும் பறித்துக் கொண்டுள்ளதா என்பதை ஆய்வு செய்ய வேண்டிய கட்டாயம் இருப்பதாக ஏவுகணை கருதுகின்றது. இந்திய மாணவர்களுக்கான உரிமை கிடைக்குமா? மலேசியாவின் சட்டப்பூர்வமான குடிமக்களாக இருந்து வரும் இந்தியர்களின் கல்வி உரிமை முழுமையாக அடகு வைக்கப்பட்டுள்ளதா என்ற கேள்விக்கு யாருமே இன்றுவரை பதில் கூற விரும்பவில்லை. ஏவுகணை கேட்டிருந்த கேள்விகளுக்கு இன்றுவரை பதில் தருவதற்குத் தகுதியான அரசியல் பிர முகர்களும் இல்லை என்பதை அறிவதற்குச் சங்கடமே ஏற்படுகின்றது. *2016ஆம் ஆண்டில் எத்தனை மாணவர்களுக்கு அரசாங்க உபகாரச் சம்பளங்கள் கிடைத்தது? *பல்கலைக்கழகம் ரீதியிலாக எத்தனை இந்திய மாணவர்கள் உபகாரச் சம்பளங்களைப் பெற்றுள்ளனர்? *வெளிநாடுகளில் பயில்வதற்கான உபகாரச் சம்பளங்களைப் பெற்றிருக்கும் இந்திய மாணவர்கள் யாவர்? * பொதுச்சேவைத் துறையைத் தவிர உபகாரச் சம்பள ஒதுக்கீடுகளைப் பெற்றுள்ள பிற அமைச்சுகளின் உபகாரச் சம்பளங்கள் எத்தனை இந்திய மாணவர் களுக்கு வழங்கப்பட்டுள்ளது? *அரசாங்க உபகாரச் சம்பள வாய்ப்புகள் அரசியல்வாதிகளுக்கு மட்டும்தானா? *உபகாரச் சம்பளங்கள் தொடர்பான விவரங்கள் இரகசிய பாதுகாப்புச் சட்டத்தின் கீழ் உள்ளதா? போன்ற கேள்விகளைக் கேட்டு ஏவுகணைக்கு அலுத்து விட்டது. எந்தக் கேள்விகளுக்கும் பதில் கூற வேண்டிய கட்டாயம் இல்லாத சூழலில் எல்லா கேள்விகளுக்கும் மௌனம் ஒன்றையே பதிலாகக் கொடுத்துவரும் இந்தியர்களின் அரசியல் பிரதிநிதித்துவத்தை இனியும் நம்ப வேண்டுமா என்பதே ஏவுகணையின் வாதமாகும். எங்கே எதிர்க்கட்சிகளின் அரசியல்வாதிகள்? கடந்த சில தினங்களாக ஏவுகணை மலேசிய இந்தியர்களின் அடுத்த தலைமுறையினரின் உயர்கல்வி உபகாரச் சம்பளங்கள் தொடர்பான விவகாரத் தினை முன்னிலைப்படுத்தி எழுதி வரும் நிலையில் எவ்விதமான சலனமும் இல்லாமல் மௌனிகளாகவே இருந்து வரும் எதிர்க்கட்சி இந்திய அரசியல் வாதிகளின் இலக்கின் மீது சந்தேகமே வருவதை மலேசிய இந்தியர்கள் அனைவரும் உணர வேண்டும். இந்திய மாணவர்களுக்கான அரசாங்க உபகாரச் சம்பளம் உரிமை தொடர்பான விவகாரமாகும். ஆனால் இவ்விவகாரம் தொடர்பில் ஏதாவது நடவடிக்கை எடுக்கப்படுமா என்ற கேள்விக்குச் சரியான பதில் கிடைக்கும் என்பது சந்தேகமே. கடந்த 60 ஆண்டுகளாக தேர்தல் காலங்களில் மட்டுமே எதிர்க்கட்சி இந்தியர் அரசியல் பிரதிநிதிகள் இந்தியர் உரிமைகள் தொடர்பில் தனி மனித சாடல் களின் வழியும், தனி மனிதர் சார்ந்த விவகாரங்களை பூதாகரமாக உருவாக்கும் நடவடிக்கைகளிலும் ஈடுபட்டு வரும் ‘ஜிகிர்தாண்டா’ அரசியல் நட வடிக்கைகளையும் மலேசிய இந்தியர்கள் உணர வேண்டும் என்பதை ஏவுகணை வலியுறுத்துகின்றது. அரசாங்கம் 2017ஆம் ஆண்டிற்காக பட்ஜெட் வழி ஒதுக்கீடு செய்யப்பட்டிருக்கும் வெ. 4.301 பில்லியன் (வெ. 430.1 கோடி) ஒதுக்கீட்டில் எத்தனை இந் திய மாணவர்கள் பயனடைவார்கள் என்ற கேள்வியை எதிர்க்கட்சியைச் சார்ந்த இந்திய அரசியல்வாதிகள் கேள்வி கேட்கக் கூடாதா? நாட்டிலே சமூக உணர்வோடு செயல்பட்டுக் கொண்டிருக்கும் நூற்றுக்கணக்கான அரசு சாரா இயக்கங்களும் ஏன் மௌனராகம் வாசிக்கின்றன? மலேசிய இந்தியர் சார்ந்த அனைத்து விவகாரங்களும் எவ்விதமான தீர்வும் இல்லாமல் ‘செய்தியாகவே’ மடிந்து விடுவதன் மர்மம் என்ன? மலேசியாவில் உயர்கல்வியைப் பெறுவதற்கான வாய்ப்புகளை வெகுவாக இழந்து வரும் இந்திய மாணவர்களுக்கு கல்வி உபகாரச் சம்பளங்களின் வழி ஓரளவு வாய்ப்புகளை ஏற்படுத்த முடியும் என்ற நம்பிக்கையிலும் பாராங் கல்லைத் தூக்கிப் போட்டிருக்கும் செயல்பாடுகளுக்கு இன்றுவரை விளக்கம் தரப்படவில்லை. மலேசியக் கல்வியமைச்சின் துணைக்கல்வியமைச்சரும், மஇகாவின் கல்விக்குழுத் தலைவருமான டத்தோ ப.கமலநாதன் இந்திய மாணவர்களின் உயர் கல்வி உபகாரச் சம்பளம் தொடர்பில் முழுமையான விளக்கத்தினை விரைவில் தர வேண்டும் என்பதே ஏவுகணையின் எதிர்பார்ப்பு ஆகும். செபராங் பிறை போலிடெக்னிக் கல்லூரி சிற்றுண்டிச் சாலை விவகாரம் தொடர்பில் வில்லென வீறிட்டவர் இந்திய மாணவர்களின் கல்வி உரிமைகள் தொடர்பில் இன்னமும் மௌனமாக இருப்பது நியாயமா என ஏவுகணை கேட்க விரும்புகின்றது. மர்ம முடிச்சுகள் இவ்விவகாரம் தொடர்பில் தொடரா மல் இருக்க நிறைவான தீர்வினை நாளை ஆராய்வோம்.


தமிழகத்தைத் தமிழன்தான் ஆள வேண்டும்

தமிழகத்தைப் பொறுத்தவரை, இந்த மண்ணுக்குச் சொந்தமானவர்தான் தலைவனாக வேண்டும். இந்த மண்ணை ஆள்வதற்கு அயலானுக்கு உரிமை யில்லை என்று ஆவேசமாகக் கூறினார் இயக்குநர் பாரதிராஜா. தமிழகத்தில் யார் வேண்டுமானாலும் காசு சம்பாதிக்கலாம். ஆனால் தலைமை பொறுப்பிற்கு யாரும் வரத் தேவையில்லை என்று இயக்குனர் பாரதிராஜா காட்டமாக தெரிவித்துள்ளார். தமிழகம் பிரிந்து கிடக்கிறது, வெட்டி குத்திக்கொண்டு கிடக்கிறது என்றால் அதை நாங்கள் பார்த்துக் கொள்கிறோம். என் பெண்டாட்டிக்கு பிள்ளை இல்லை என்றால் அதை நான் பார்த்துக் கொள்கிறேன் உனக்கு ஏன் அக்கறை. என் படுக்கையில் நீ பங்கு கேட்காதே. என் பெண்டாட்டிக்கு பிள்ளை ஊனமாக பிறக்கும் என்பதால் நீ வந்து பிள்ளை கொடுப்பாயா. தமிழனைத் தமிழன் தான் ஆள வேண்டும், யார் வேண்டு மானாலும் இங்கு வந்து பணம் சம்பாதிக்கலாம், ஏன் அரசியலுக்குக் கூட வரலாம் ஆனால் தலைமை தமிழனாகத் தான் இருக்க வேண்டும்.தமிழகத்தில் இரு அணிகளும் தலையாட்டி பொம்மைகளைப் போல உள்ளன. ஏதாவது ஒன்றாவது உருப்படியாக இருக்கும் என நினைத்தேன், ஆனால் அப்படி எதுவும் நடைபெறவில்லை. திருமுருகன் மீதான வழக்கு தமிழக அரசின் சொந்த கருத்தில்லை யாரோ ஆட்டிவைப்பதற்கு ஆடும் கைப் பாவையாக உள்ளது என்று விமர்சித்துள்ளார் பாரதிராஜா. மே 17 இயக்கத்தைச் சேர்ந்த திருமுருகன் காந்தி, தமிழர் விடியல் கட்சியைச் சேர்ந்த டைசன், இளமாறன் மற்றும் அருண்குமார் ஆகியோர் தலைமை யில் மெரினாவில் முள்ளிவாய்க்கால் நினைவேந்தல் நிகழ்ச்சி நடைபெற்றது. இதையடுத்து, சட்டவிரோதமாகக் கூடியதாகக் கூறி திருமுருகன் காந்தி உள்பட நான்கு பேரைக் காவல்துறையினர் கைது செய்தனர். மேலும், நான்கு பேர்மீதும் நேற்று குண்டர் சட்டம் பாய்ந்தது. இந்த நடவடிக்கையை எதிர்த்து இன்று சேப்பாக்கத்திலிருக்கும் சென்னை பத்திரிகையாளர்கள் மன்றத்தில் திரைப்பட இயக்குநர்கள் கூட்டாக செய்தியாளர்களைச் சந்தித்து தங் களின் கண்டனங்களைப் பதிவு செய்தனர். அப்போது பேசிய இயக்குநர் பாரதிராஜா, 'திருமுருகன் என்ன கொலையாளியா, எதற்காக அவர்மீது குண்டர் சட்டம் பதிவு செய்யப்பட்டது, யாரும் மத்திய அரசை விமர்சிக்கவே கூடாதா, அப்படி விமர்சித்தால் என்ன தவறு இருக்கிறது. அதற்காக அவர்மீது குண்டர் சட்டத்தைப் போடுவதா. நானும்தான் சில ஆண்டுகளுக்கு முன்னர் நினைவேந்தலுக்குப் போயிருக்கிறேன். நான் பிரபாகரனையே நேரில் சந்தித்திருக்கிறேன். அதைப்பற்றி பொதுத்தளத்திலும் பேசி யிருக்கிறேன். அதற்காக என்மீதும் குண்டர் சட்டத்தைப் பதிவு செய்யுங்கள். தமிழகத்தைப் பொறுத்தவரை, இந்த மண்ணுக்குச் சொந்தமானவர்தான் தலைவனாக வேண்டும். இந்த மண்ணை ஆள்வதற்கு அயலானுக்கு உரிமை யில்லை. வேறு எந்த இடத்திலாவது போய் தமிழன் தலைவனாக முடியுமா, அரசியல் செய்ய முடியுமா, ஆட்சியில் உட்கார முடியுமா. மற்ற மாநிலத் தவர்களை அரவணைப்போம். அதற்காக சமபங்கு கொடுக்கமுடியாது. இனம் மற்றும் மொழி விஷயத்தில் தமிழர்களுக்குத் துருப்பிடித்துவிட்டது. தமிழர்களுக்கே ஈழத்தைப் பற்றியும் அங்கு நடந்த இனப்படுகொலை பற்றியும் தெரியாத நிலையுள்ளது. அதைப்பற்றி விழிப்பு உணர்வு ஏற்படுத்தவே, மெரினா கடற்கரையில் ஒவ்வோர் ஆண்டும் நினைவேந்தல் நடத்தப்படுகிறது. மடியில் கனம் இருப்பதால் மத்திய அரசுக்குப் பயந்து இந்தக் கைது நட வடிக்கையைச் செய்துள்ளது தமிழக அரசு. ரோஷம், மானம் இருந்தால் தமிழக அரசு நால்வரையும் விடுதலை செய்ய வேண்டும்' என்று காட்டமாகக் கூறினார்.


தனித் தீவாகும் கேரளா. பலி 79 ஆக உயர்வு.

கொச்சி,

கொட்டித் தீர்க்கும் கனமழை, வெள்ளத்தால் கேரள மாநிலமே புரட்டி போடப்பட்டுள்ளது. மழையிலும் மண்சரிவிலும் சிக்கி பலியானவர்களின் எண்ணிக்கை 79 ஆக அதிகரித்துள்ளது. நேற்றுமுன்தினம் ஒரே நாளில் மட்டும் 25 பேர் பலியாகி உள்ளனர்.

கனமழை தொடர்ந்து பெது வருவதால் பாலக்காடு, நென்மாறை, போத்துண்டி அருகே நிலச் சரிவு ஏற்பட்டது. இதில், பெண்கள், குழந்தைகள் உட்பட 7 பேர் பலியானதாக தகவல் வெளியாகியுள்ளது. மேலும் சிலர் மண்ணில் சிக்கியுள்ளதாகவும் கூறப்படுகிறது. இதனையடுத்து சம்பவ இடத்தில் மீட்புப் பணியில் அதிகாரிகள் தீவிரமாக ஈடுபட்டனர். இடுக்கி மற்றும் வயநாடு பகுதிகளில் மிக அதிக அளவிலான கனமழை பெயும் என வானிலை மையம் எச்ச ரித்துள்ளது. கனமழை காரணமாக அனைத்து கல்வி நிறுவனங்களுக்கும் விடுமுறை விடப்பட்டுள்ளது.

Read More: Malaysia Nanban Tamil Daily on 17.8.2018


இலங்கை வழமைக்குத் திரும்பும் இராணுவத் தளபதி நம்பிக்கை

கொழும்பு,

இலங்கை மீண்டும் வழமையான நிலைமைக்குத் திரும்பும் என்று ராணுவத்தின் மேற்குப் பகுதி கட்டளைத் தளபதியும் கொழும்பு கூட்டு நடவடிக்கை கட்டளையகத்தின் தளபதியுமான மேஜர் ஜெனரல் சத்யப்பிரிய லியனகே தெரிவித்துள்ளார். இலங்கை தாக்குதல்களுக்குப் பின்னர், ஏற்பட்டிருந்த பதற்ற நிலை தணிந்து இயல்பு நிலையில், நாளுக்கு நாள் முன்னேற்றம் ஏற்பட்டு வருகிறது.

நாள் முழுவதும், படையினர் நடத்தி வரும் தேடுதல்களில் பொதுமக்கள் நம்பிக்கை வைத்துள்ளனர். நாங்கள் அவர்களின் பாதுகாப்புக்கு உத்தரவாதம் கொடுக்கிறோம். மக்கள் எங்கள் மீது நம்பிக்கை வைத்திருக்கிறார்கள். எனவே பாடசாலைகளில் மாணவர்களின் வருகை 100 சதவிகிதம் இருக்கும்.

பாடசாலைகள் மற்றும் ஏனைய முக்கியமான அரச, தனியார் நிறுவனங்களின்  பாதுகாப்பை உறுதிப்படுத்துவதற்காக படையினர் தொடர்ந்து  தேடுதல் நட வடிக்கைகளை மேற்கொண்டு வருகின்றனர். இதற்கிடையே, இலங்கை படையினர் நடத்திய தேடுதல்களில் 90 சந்தேக நபர்கள் கைது செய்யப்பட்டு ள்ளதை ராணுவ தளபதி உறுதிப்படுத்தினார்.


சசிகலாவிடம் கேள்வி கேட்க தயாராகும் விசாரணை ஆணையம்!

ஜெயலலிதா மரணம் தொடர்பாக சசிகலாவை விசாரிக்க தீர்மானத்துள்ள ஆறுமுகசாமி விசாரணை ஆணையம், சசிகலாவை மட்டுமல்ல அப்பொழுது சுகாதாரத்துறை அமைச்சராக இருந்த விஜய பாஸ்கர் மற்றும் முதல் அமைச்சராக இருந்த ஓ.பன்னீர்செல்வம் ஆகியோரையும் விசாரிக்க திட்ட மிட்டுள்ளது.
இதில் சசிகலாவிடம் கேட்பதற்கு பல கேள்விகளை தயாரித்து முன்வைத்துள்ளது ஆணையம். அதில் முக்கியமானது, ஜெயலலிதாவின் உயிர் பிரி வதற்கு காரணமாக இருதய நிறுத்தம் கார்டியாக் அரெஸ்ட் வரும்போது சசிகலா அங்கு இல்லை மற்றும் ஜெயலலிதாவின் மார்பு பகுதியில் இயந்தி ரங்கள் மூலம் மசாஜ் செய்து அவரது இதயத்தை இயக்க முயற்சித்த வேலைகளை அப்பல்லோ மருத்துவமனையில் இருந்த ஊழியர்கள்தான் செய்தி ருக்கிறார்கள்.

ஜெயலலிதாவுக்கு இருதய நிறுத்தம் வரும்போது சசிகலா எங்கிருந்தார்?. அவரது இருதய நிறுத்தம் வந்தபோது அதை இயங்க வைக்கும் முயற்சியில் அப்பல்லோவின் சீனியர்கள் மருத்துவர்கள் ஈடுபடாமல் உதவியாளர்களாக இருந்த அலுவலர்கள் ஏன் அதை செய்தார்கள்? என்கிற மிக முக்கியமான கேள்வியை சசிகலாவிடம் கேட்க ஆறுமுகசாமி விசாரணை ஆணையம் திட்டமிள்ளது.

இத்துடன் ஜெயலலிதாவிற்கு வெளிநாட்டு சிகிச்சை அளிக்க சசிகலா ஏன் அனுமதிக்கவில்லை? ஜெயலலிதாவின் உறவினரான தீபக் மருத்துவமனை யில் இருக்கும்பொழுது ஜெயலலிதாலவின் உறவினரே அல்லாத சசிகலா உறவினர் என ஏன் கையெழுத்து போட்டார்? என்கிற மற்றொரு கேள்வி யும் ஆறுமுகசாமி விசாரணை ஆணையத்தால் சசிகலாவிடம் கேட்கப்பட உள்ளது.

இந்த கேள்விகளுக்கு கிடைக்கும் பதிலையொட்டித்தான் ஜெ.வின் மருத்துவ சிகிச்சையில் சசிகலாவின் பங்கு என்ன என்பதை பற்றிய பதிலை ஆறுமுக சாமி விசாரணை ஆணையம் தயாரிக்க உள்ளது.


ஈழத்தமிழர்களை சந்திக்க யாழ் வருகின்றேன்!

ஈழத் தமிழர்களுக்கான நிகழ்ச்சி என்ற காரணத்தினால் மட்டுமே சூப்பர் ஸ்டார் ரஜினிகாந்த் யாழ் வர சம்மதித்துள்ளதாக இந்திய ஊடகம் ஒன்று செய்தி வெளியிட்டுள்ளது. அடுத்த மாதம் இலங்கைக்கு வருகை மேற்கொள்ள உள்ள சூப்பர் ஸ்டார் ரஜினிகாந்த் யாழ்ப் பாணத்திற்கு வருகைத் தரவுள்ளார். 2009ஆம் ஆண்டு இடம்பெற்ற யுத்தத்தின்போது பாதிக்கப்பட்ட இடங்களையும் மக்களையும் சந்திக்கும் முகமாக இந்த விஜயம் இடம்பெறவுள்ளதாக தெரிவிக்கப்படுகின்றது.அந்த வகையில் வரும் ஏப்ரல் மாதம் 9ஆம், 10ஆம் தேதிகளில் இலங்கையில் இடம்பெறவுள்ள லைகா நிறுவனத்தின் ஞானம் அறக்கட்டளையின் சார்பில் வவுனியாவில் அமைக்கப்பட்டுள்ள 150 புதிய வீடுகளை தமிழ் மக்களிடம் ஒப்படைக்கும் நிகழ்ச்சியில் ரஜினிகாந்த் கலந்து கொண்டு வீடுகளை மக்களிடம் வழங்கவுள்ளார். குறித்த நிகழ்ச்சியில் வடக்கு முதல்வர் சீ.வி.விக்னேஸ்வரன், தமிழ்த் தேசியக் கூட்டமைப்பின் தலைவர் இரா.சம்பந்தன், மலேசிய செனட் தலைவர் எஸ்.விக்னேஸ்வரன், பிரிட்டன் அனைத்துக் கட்சி தமிழ் நாடாளுமன்ற குழுத் தலைவர் ஜேம்ஸ் பெர்ரி, ஜஸ்டிஸ் கமிட்டி உறுப்பினர் கீத் வாஸ் ஆகியோர் பங்கேற்க உள்ளது குறிப்பிடத்தக்கது.


பிரதமர் ஹரிரி சவூதி அரேபியாவில் கைது செய்யப்பட்டு உள்ளார்; லெபனான் அதிபர் ஆன்

பெய்ரூட்,
லெபனான் நாட்டு பிரதமராக இருந்தவர் சாத் அல்-ஹரிரி.  இவர் கடந்த 4ந்தேதி சவுதி அரேபியா சென்றார். சவூதி அரேபியாவில் இருந்தபடியே, ’தனது உயிருக்கு ஆபத்து இருப்பதால் பதவி விலகுகிறேன்’ என்று அறிவித்தார். ஆனால் அதை லெபனான் அதிபர் மைக்கேல் ஆன் ஏற்கவில்லை. அவர் உடனடியாக நாட்டுக்கு திரும்ப வேண்டும் என்று அதிபர் மற்றும் பல்வேறு அரசியல் கட்சி தலைவர்கள் கூறி வந்தனர்.
இதனை தொடர்ந்து தொலைக்காட்சி ஒன்றுக்கு ஹரிரி சமீபத்தில் அளித்த பேட்டியில், இன்னும் சில நாட்களில் நான் லெபனான் திரும்புவேன். வளைகுடாவில் நூற்றுக்கணக்கான லெபனானிய மக்களுடைய வாழ்வாதாரங்கள் ஆபத்தில் உள்ளன என கூறினார். இந்நிலையில் டுவிட்டரில் நேற்று அவர் வெளியிட்டுள்ள செய்தியில், லெபனான் மக்கள் அமைதியுடன் இருக்க வேண்டும் என கூறியுள்ளார். நான் நலமுடன் இருக்கிறேன் என தெரி வித்துள்ள ஹரிரி, இன்னும் 2 நாட்களில் லெபனானுக்கு திரும்புவேன் என்றும் தெரிவித்துள்ளார்.
இந்த நிலையில், ஹரிரி சவூதி அரேபியாவில் கைது செய்யப்பட்டு உள்ளார் என லெபனான் அதிபர் மைக்கேல் ஆன் இன்று கூறியுள்ளார். அவர் லெப னான் ஜனாதிபதி அலுவலக டுவிட்டர் கணக்கில் வெளியிட்டுள்ள செய்தியில், பிரதமர் சாத் ஹரிரி 12 நாட்களாக நாடு திரும்பவில்லை.  அதனால் அவர் சவூதி அரேபியாவில் கைது செய்யப்பட்டு இருக்க வேண்டும் என நாங்கள் கருதுகிறோம் என தெரிவித்துள்ளார்.


சிரியாவில் இருந்து வெளியேறிய மக்கள் மீது வெடிகுண்டு தாக்குதல்

போரால் சிதைந்து போன இரு ஷியா கிராமங்களில் இருந்து வெளியேறிய பொதுமக்கள் மீது வெடிகுண்டு தாக்குதல் நடத்தப்பட்டதில் 15 பேர் உடல் சிதறி உயிரிழந்ததாக தகவல் வெளியாகியுள்ளது. போரினால் சிதைந்து போன ஷியா பிரிவினரின் 2 கிராம மக்கள் சிரியாவின் அலெப்போ நகருக்குள் நுழைய இருந்த நிலையில், பேருந்து மீது பயங்கரவாதிகள் வெடிகுண்டு தாக்குதல் நடத்தியுள்ளனர். இதில் சம்பவ இடத்திலேயே 39 பேர் உடல் சிதறி உயிரிழந்துள்ளதாக கூறப்படுகிறது. ஏராளமானோர் இந்த வெடிகுண்டு தாக்குதலில் படுகாயமடைந் துள்ளதாக தகவல் வெளியாகியுள்ளது. இதனால் உயிரிழப்பு மேலும் அதிகரிக்கலாம் என அச்சம் தெரிவிக்கப்பட்டுள்ளது. வெடிகுண்டு தாக்குதலில் பேருந்து உருக்குலைந்து சின்னாபின்னமாகியுள்ளது. குறித்த சம்பவம் அலெப்போ நகரின் புறநகர் பகுதியில் நடந்துள்ளது. இங்கிருந்து 10க்கும் மேற்பட்ட பேருந்துகளில் ஷியா பிரிவு கிராம மக்களை வெளியேற்றும் நடவடிக்கைகள் நடந்து வந்தது. இந்த நடவடிக்கைகளை தடுக் கும் பொருட்டு கார் வெடிகுண்டு தாக்குதல் நடத்தப்பட்டதாக கூறப்படுகிறது. தாகுதலுக்கு பின்னர் அப்பகுதி முழுமையும் கரும்புகையால் சூழப்பட்டும் உடல்கள் தரையில் சிதறிய நிலையில் காணப்பட்டதாக சிரியாவில் தங்கி கண்காணிப்பு நடவடிக்கையில் ஈடுபட்டுவரும் பிரித்தானிய மனித உரிமைகள் ஆர்வலர் ஒருவர் தெரிவித்துள்ளார்.


ஜாகர்த்தாவில் இருக்கும் தலைநகரை வேறு இடத்துக்கு மாற்றம் செய்ய இந்தோனேசியா அதிபர் முடிவு

ஜாகர்த்தா,

இந்தோனேசியா நாட்டின் தலைநகரை ஜாகர்த்தாவில் இருந்து ஜாவா தீவில் உள்ள வேறு இடத்துக்கு மாற்றம் செய்ய தீர்மானிக்கப்பட்டுள்ளது.சுமார் 26 கோடி மக்கள் வாழும் இந்தோனேசிய நாட்டின் தலைநகரான ஜாகர்த்தாவில் மட்டும் சுமார் ஒரு கோடி மக்கள் வசித்து வருகின்றனர். அருகில் உள்ள நகர்ப்புறங்களில் சுமார் 3 கோடி மக்கள் வசிப்பதாக மதிப்பீடுகள் தெரிவிக்கின்றன.

இந்நிலையில், தற்போதுள்ள பெருநகரங்களில் மக்கள் நெருக்கடியை கட்டுப்படுத்தவும் புதிய நகரங்களை உருவாக்கி மக்களை அங்கு குடியமர்த்தவும் இந்தோனேசிய அரசு தீர்மானித்துள்ளது. இதில் முதல்கட்டமாக இந்தோனேசிய நாட்டின் தலைநகரை ஜாகர்த்தாவில் இருந்து ஜாவா தீவில் உள்ள வேறு இடத்துக்கு மாற்றம் செய்ய தீர்மானித்துள்ளதாக அந்நாட்டின் பிரதான ஊடகங்கள் குறிப்பிட்டுள்ளன.


மரம் விழுந்ததில் இந்திய பெண்மணி மரணம்!

சிங்கப்பூரில் சுற்றுப்பயணிகளை அதிகம் கவர்ந்த பொட்டானிக் கார்டன்ஸ் எனப் படும் பூ மலையில் நேற்று முன்தினம் மாலை 4.25 மணிக்கு தெம்புசு எனும் மரம் விழுந்ததில் இந்தியப் பெண்மணி ஒருவர் மரணமடைந்த அதே வேளையில் மேலும் நால்வர் காயமடைந்தனர். 38 வயதுடைய இந்திய பிரஜையான அப்பெண்மணி மருத்துவமனையில் அனுமதிக்கப்பட்ட பின் அவர் மரணமடைந்ததை தேசிய பூங்கா வாரியம் இரவு 8.32 மணிக்கு உறுதிப்படுத்தியது. இந்திய நாட்டு பெண்மணியின் 39 வயது பிரான்ஸ் நாட்டு கணவர் அவர்களின் இரு குழந்தைகள், 26 வயதுடைய சிங்கப்பூர் பெண் மணி ஒருவரும் அச்சம்பவத்தில் காயமடைந்தனர். சுமார் 270 ஆண்டுகளுக்கு மேலான அந்த தெம்புசு மரத்தை ஆகக் கடைசியாக 2016 ஆம் ஆண்டு செப்டம்பர் மாதம் பரிசோதித்ததில் ஆரோக்கியமாக இருந்ததாக தேசிய பூங்கா தெரிவித்தது. 6.5 மீட்டர் சுற்றளவு கொண்ட அந்த மரம் விழுந்த இடத்தின் சுற்றளவில் செம்பனை மரங்கள் இருந்தன. கனடா தூதரகம் ஏற்பாடு செய்திருந்த நிகழ்வொன்றின் போது அந்த துயரச்சம்பவம் நிகழ்ந்தது. காயமடைந்த மற்றவர்கள் தேசிய பல்கலைக்கழக மருத்துவமனையில் தற்போது சிகிச்சை பெற்று வருகின்றனர். பாதிக்கப்பட்டவர்களுக்கு உதவுவதே தற்போது தங்களின் முதல் கடமை என தேசிய பூங்காவின் தலைமை நிர்வாக அதிகாரி கென்னர் எர் தெரிவித்தார்.


யாழ் பல்கலைக்கழக மாணவர்கள் இருவர் பலி

யாழ். பல்கலைக்கழக மாணவர்கள் இருவர் மோட்டார் சைக்கிள் விபத்தில் மரணமடைந்துள்ளதாக தகவல்கள் தெரிவிக்கின்றன. இந்த சம்பவம் யாழ்.கொக்குவில் குளப்பிட்டி பகுதியில் நேற்று வியாழக்கிழமை இடம் பெற்றுள்ளது. அளவெட்டி கந்தரோடை பகுதியை சேர்ந்த சுகந்தராசா சுலக்சன் (வயது 24) மற்றும் 155 ஆம் கட்டை கிளிநொச்சிப் பகுதியைச் சேர்ந்த நடராசாகஜன் (வயது 23) ஆகிய இருவருமே உயிரிழந்துள்ளனர்.குறித்த இருவரும் யாழ்.பல்கலைக்கழக கலைப்பீடத்தில் கல்வி கற்று வருகின்றார்கள். கந்தரோடையில் இருந்து பல்கலைக்கழக விடுதிக்கு, அதிவேகமாக வந்து கொண்டிருந்த வேளையில் குளப்பிட்டி பகுதியில் உள்ள வீதியில் இவர்கள் பயணித்த மோட்டார் சைக்கிள் மதில் ஒன்றில் மோதி விபத்துக்குள்ளானதாக தகவல்கள் வெளியாகி உள்ளன.இதேவேளை, இருவரும் சம்பவ இடத்திலேயே உயிரிழந்துள்ளதாகவும் பொதுமக்கள் இது தொடர்பாக பொலிஸாரிடம் தெரிவித்துள்ளதாகவும் கூறப்படுகின் றது. மேலும், உயிரிழந்த இருவரின் சடலங்கள் யாழ். போதனா வைத்தியசாலையில் பிரேதபரிசோதனைக்காக ஒப்படைக்கப்பட்டுள்ளதுடன், பொலிஸார் மேலதிக விசாரணைகளை முன்னெடுத்துள்ளனர்.


தமிழ்ப்பள்ளியே நமது தேர்வு   தொடர்புத்திறன்  வளர்த்த தமிழ்ப்பள்ளி  ஆண்டு  5/15

வர்த்தகத்தில் சந்திக்கும் ஒவ்வொரு சவாலும்  வரப்பிரசாதமாகும். அவர்கள் இல்லாமல் வளர்ச்சி காண இயலாது எனும் அந்தோணி ரோபின்ஸ்  என்பவரின் கூற்றினை சுவாசிப்பவர்கள் நிச்சயமாக வெற்றி பெற்ற   வர்த்தகர்களாக  எழுவார்கள் என்கிறார் கோலாலம்பூர் பிளட்ஃசர்  சாலைத் தமிழ்ப்பள்ளியில்   கல்வியைத் தொடங்கி இன்று  விநியோக வடிவமைப்பு இயந்திரங்களை இறக்குமதி செய்யும்  வணிகத்துறையில்  பீடுநடை போட்டு  வரும் தொழில் முனைவர் முருகன் மாரி.

பிளட்ஃசர் சாலைத் தமிழ்ப்பள்ளியில் தனக்குக் கிடைத்த தொடர்புத்திறன்  ஆற்றல்  தன்னை விநியோக வர்த்தகத்துறையில்  மிளிர்வதற்கு அடித்தளம் அமைத்துள்ளதாகக் கூறும் முருகன் மாரி, தமிழ்ப்பள்ளிகளில்  நடத்தப்படும்  பேச்சுப் போட்டிகள், பட்டிமன்றங்கள், மாணவர்களின் தன்னம்பிக்கையையும் ஆளுமையையும் வளர்ப்பதாகவும் கூறுகின்றனர். 15 வருடகால தொழில் அனுபவத்தை மூலதனமாக்கி கடந்த ஐந்து ஆண்டுகளாக மாக்மா கிரியேட்டிவ்  சென்டிரியான் பெர்ஹாட்  (ச்ஞ்ட்ச் ஓணூஞுச்ணாடிஞூ குஞீண ஆடஞீ)  எனும் நிறுவனத்தின் வழி  அமெரிக்காவிலிருந்து இயந்திரங்களை இறக்குமதி செய்து விநியோகித்து வருகின்றார்.


பிரபல நடிகையை ஹோட்டலில் சந்தித்த மஹிந்த!

பிரபல நடிகையும், ஐக்கிய தேசிய கட்சியின் தென் மாகாண சபை உறுப்பினருமான நதீஷா ஹேமமாலியை, முன்னாள் அதிபர் மஹிந்த ராஜபக்ச சந்தித் துள்ளார். கொழும்பின் பிரபல ஹோட்டல் ஒன்றில் நடைபெற்ற திருமண நிகழ்வின் போதே இந்த சந்திப்பு இடம்பெற்றுள்ளது. அந்த சந்தர்ப்பத்தில் மஹிந்தவுடன் எடுக்கப்பட்ட புகைப்படம் ஒன்று நடிகை நதீஷாவின் முகநூல் பக்கத்தில் அவர் பதிவிட்டுள்ளார். விரைவில் நதீஷா, மஹிந்த தலைமையிலான பொதுஜன பெரமுன கட்சியில் இணையவுள்ளதாக தகவல் வெளியாகியுள்ளமை குறிப்பிடத்தக்கது.


ஒருபோதும் விடமாட்டோம்..! தினகரனுக்கு எதிராக ஓபிஎஸ் ஆவேசம்

டி.டி.வி.தினகரனுக்கு எதிராக தேர்தல் ஆணையத்தியும் புகார் அளித்துள்ளதாக முன்னாள் முதல்வர் ஓ.பன்னீர்செல்வம் அதிரடியை கிளப்பியுள்ளார். முன்னாள் முதல்வர் ஜெயலலிதா இறந்த பிறகு கட்சியை கைப்பற்ற போவது யார் என்ற அதிகாரப்போட்டி நிலவி வரும் சூழலில், ஜாமீனில் தினகரன் வெளியே வந்தபிறகு ஓ.பி.எஸ் அணியில் இருக்கும் எம்.பி மருதைராஜாவின் வீட்டு கிரகபிரவேசம் நிகழ்ச்சியில் தினகரனை பற்றி பேசி மேலும் சர்ச் சையை கிளப்பியிருக்கிறார் ஓ.பி.எஸ். அதுமட்டுமில்லாமல் பெரம்பலூருக்கு வரும்போது அ.தி.மு.க.வினர் சிலர் முற்றுகையிட போகிறார்கள் என்று காவல்துறைக்கு தகவல் வந்ததும் காவ லர்கள் அதிக அளவில் குவிக்கப்பட்டிருந்தனர். சர்ச்சைகள் அதிகமாக இருந்த நிலையில் மருதைராஜாவின் வீட்டை திறந்து வைத்துவிட்டு பன்னீர் செல்வம் செய்தியாளர்களை சந்தித்தார். அப்போது அவர் கூறுகையில், "அ.தி.மு.க வழிநடத்தபோவது யார் என்பதை கட்சியிலுள்ள ஒன்றரைக்கோடி தொண்டர்கள்தான் முடிவு செய்ய வேண்டும். அ.தி.மு.க.வை எம்.ஜி.ஆர், ஜெயலலிதா இருவரும் 45 ஆண்டுகள் இந்த இயக்கத்தினை தொண்டர்கள் இயக்கமாகத்தான் வளர்த்தார்கள். இன் றைக்கு மாபெரும் தொண்டர்கள் இயக்கமாக உருவாக்கியிருக்கிறது. ஆனால் எந்த விதத்திலும் கட்சிக்காக உழைக்காத சிலர் அ.தி.மு.க என்ற மாபெரும் இயக்கத்தை அவர்களின் குடும்பத்தின் கட்டுபாட்டில் வைத்திருக்க முயலுகிறார்கள். இதை நாங்கள் ஒருபோதும் விடமாட்டோம். எங்களுடைய தர்மயுத்தத்தின் நோக்கமே தனிபட்ட குடும்பத்தினரின் ஆதிக்கத்தின் பிடி யில் இருக்கக்கூடாது என்பது தான். அதுமட்டுமில்லாமல், ஜெயலலிதாவின் இறப்பில் பல்வேறு சந்தேகங்கள் உள்ளன. அவரது இறப்பிலுள்ள மர்ம முடிச்சுகளை அவிழ்க்கபடவேண்டும். அதற்கு உரிய நீதி விசாரணை கமிஷன் அமைக்கப்படவேண்டும் என்று தொடர்ந்து நாங்கள் வலியுறுத்தி வருகிறோம். அ.தி.மு.க பொதுச்செயலாளர் தேர்வு முறைகளை நடைமுறைப்படுத்தி தான், கழகத்தின் பொதுச்செயலாளரை தேர்வு செய்யவேண்டும் என்று கழக சட்ட வீதி கூறுகிறது. சசிகலாவை கழகத்தின் பொதுச்செயலாளராக தேர்ந்தெடுத்தே முதலில் தவறு என்கிறோம். அப்புறம் எப்படிதினகரனை துணை பொதுச் செயலாளராக நாங்கள் ஏற்றுக்கொள்ளமுடியும் சொல்லுங்கள். அவர் கட்சியின் பணியை தொடங்க போவதாக சொல்கிறார். இதற்கு நாங்கள் தேர்தல் ஆணையத்திடம் புகார் கொடுத்துள்ளோம். அவர்களும் விசாரணை செய்துக்கொண்டிருக்கிறார்கள்" என்றார். இதைத் தொடர்ந்து, இரு கட்சிகளும் எப்போது இணையப்போகிறது என்ற கேள்விக்கு பதில் அளிக்க பன்னீர்செல்வம் மறுத்துவிட்டார். இரட்டை இலை யாருக்கு என்று கேட்டதும், ஒன்றரைகோடி தொண்டர்களின் ஆதரவு எங்களுக்குள்ளது. கண்டிப்பாக எங்களுக்கு கிடைக்கும் என்று நம்புகிறோம்.


அண்ணா பல்கலைக்கழகத்தில் மாணவர்கள் போராட்டம்

அண்ணா பல்கலைக்கழகத்தில் நடைபெறவிருக்கும் பட்டமளிப்பு விழாவுக்கு எதிர்ப்பு தெரிவித்து புரட்சிகர மாணவர்கள் அமைப்பினர் போராட்டம் நடத்தி வருகின்றனர். தற்போது போராட்டத்தில் ஈடுபட்டுவந்த மாணவ, மாணவிகளை போலீஸார் கைது செய்துள்ளனர். அண்ணா பல்கலைக்கழகத்துக்கு துணைவேந்தரை நியமிக்காமல் பட்டமளிப்பு விழா நடத்தக் கூடாது என மாணவர் சங்கத்தினர் கோரிக்கை வைத் திருந்தனர். இந்தக் கோரிக்கை நிராகரிக்கப்படும் பட்சத்தில் பல்கலைக்கழகம் முற்றுகையிடப்படும் என அறிவித்திருந்தனர். இந்நிலையில், இன்று அண்ணா பல்கலையில் பட்டமளிப்பு விழா நடத்தப்படும் என அறிவிக்கப்பட்டது. இதனை எதிர்த்து புரட்சிகர மாணவ அமைப்பினர் இன்று காலை அண்ணா பல்கலைக்கழக வாயில் முன்பு முற்றுகைப் போராட்டத்தில் ஈடுபட்டனர். ஒரு பல்கலைக்கழகத்தில், துணைவேந்தர் இல்லாமல் எவ்வாறு பட்டமளிப்பு விழா நடத்தப்பட முடியும்' என்று கேள்வி எழுப்பும் மாணவர்கள், 'துணை வேந்தர் கையெழுத்து இல்லாமல் வேறொருவரின் கையெழுத்துடன் வழங்கப்படுவது மோசடிக்கு இணையானது' எனக் கூறுகின்றனர். போராட்டத் தின் போது, 'படித்துப் பெற்ற சான்றிதழுக்கு மதிப்பில்லை' எனக் கூறி, பட்டமளிப்பு விழாவில் சான்றிதழ்களை வாங்கி எரிக்க முயன்ற மாணவர்களை போலீ ஸார் கைது செய்தனர். சென்னை அண்ணா பல்கலைக்கழகம் மட்டுமல்லாது மதுரை காமராசர் பல்கலைக்கழகம், சட்டப் பல்கலைக்கழகம் ஆகியவையும் துணைவேந்தரே இல் லாமல் செயல்பட்டவருகின்றன என்பது குறிப்பிடத்தக்கது.


வெறிபிடிச்ச ஓநாய்களை வெளிய விட்டுருக்கீங்க... வைகோ ஆவேசம்

சாந்தன், முருகன், பேரறிவாளன், நளினி உள்பட 7 பேர் விடுதலைக்கு ஒப்புதல் வழங்க கோரி ஆளுநர் மாளிகையை முற்றுகையிட்டு போராட்டம் நடைப்பெற்றது. மதிமுக பொதுச்செயலாளர் வைகோ தலைமையில் நடந்த இந்த ஆர்ப்பாட்டத்தில் விடுதலைச் சிறுத்தைகள் கட்சியின் தலைவர் தொல்.திருமாவளவன், திமுகவைச் சேர்ந்த டிகேஎஸ் இளங்கோவன், மா.சுப்பிரமணியன் கலந்து கொண்டனர்.

ஆர்ப்பாட்டத்தில் பேசிய வைகோ, ''3 அப்பாவி மாணவிகளை எரித்துக் கொன்றவர்களை விடுதலை செய்யும் ஆளுநர், எந்த தவறும் செய்யாத 7 அப்பா விகளை விடுதலை செய்ய மறுப்பது ஏன்? 3 பேர் கொல்லப்பட்டதற்கும், அதிமுகவினருக்கும் முன்விரோதம் இல்லை. கூட்டத்தில் ஏற்பட்ட கலவரத்தில் பேருந்து தீப்பிடித்தது என்கிறார்கள்.

எந்த காரணமும் இல்லாமல், முன்விரோதமும் இல்லாமல் ஒருவன் கொலை செய்தால், அவன் கொடிய வெறிப்பிடித்த ஒநாயை விட கொடியவன். இந்த மூன்று பேரும் கொடிய வெறிப்பிடித்த ஒநாயை விட மோசமானவர்கள். அவர்கள் 3 பேரையும் விடுதலை செய்துவிட்டு, முன்விரோதம் இல்லை, கூட்ட கலகம் என கூறியிருக்கிறார்'' என ஆளுநருக்கு கண்டனம் தெரிவித்தார்.


பயங்கரவாதத்தை ஒடுக்க கடுமையான சட்டம்

கொழும்பு,

பெரும்பாலான சதிகாரர்கள் கொல்லப்பட்டு விட்டனர் என்றும் பயங்கரவாதத்தை ஒடுக்க கடுமையான சட்டம் கொண்டு வருவோம் என்றும் இலங்கை குண்டுவெடிப்பு குறித்து அந்நாட்டு பிரதமர் ரணில் விக்ரமசிங்கே அறிக்கை வெளியிட்டுள்ளார். இலங்கை குண்டுவெடிப்பு குறித்து அந்நாட்டு பிரதமர் ரணில் விக்ரமசிங்கே ஒரு அறிக்கை வெளியிட்டுள்ளார். அதில் அவர் கூறியிருப்பதாவது:-

சிறிய அமைப்பாக இருந்தாலும், நன்கு பயிற்சி பெற்ற அமைப்புதான் இலங்கை குண்டுவெடிப்பை நடத்தி உள்ளது. அதனுடன் தொடர்புடைய பெரும்பா லானோர் கைது செய்யப்பட்டுள்ளனர். தற்போது, நாடு இயல்பு நிலைக்கு திரும்ப தயாராகிவிட்டது. இயல்பு வாழ்க்கைக்கு திரும்ப அனைவரும் உதவ வேண்டும்.

கிழக்கு மாகாணத்தில், மனித வெடிகுண்டாக தயாராக இருந்தவர்கள், போலீசாரை எதிர்கொண்டபோது உயிரை மாய்த்துக் கொண்டுள்ளனர். பயங்கர வாதத்தை முடிவுக்கு கொண்டுவர வேண்டும். அதற்காக புதிய, கடுமையான சட்டங்கள் கொண்டுவரப்படும். விசா வாங்காமல் இலங்கையில் மத பிரசங்கம் செய்பவர்கள், நாட்டை விட்டு வெளியேற்றப்படுவார்கள் என ரணில் கூறியுள்ளார்.


கிள்ளான் ஆற்றில் விழுந்து கஸ்தூரி மரணம்

கோலாலம்பூர்,

பந்தாய் டாலாமையும் பழைய கிள்ளான் சாலையையும் இணைக்கும் மேம்பாலத்திலிருந்து கிள்ளான் ஆற்றில் தவறி விழுந்து எம்.கஸ்தூரி (வயது 20) பலியான சம்பவம் இங்கு பெரும் பரபரப்பை ஏற்படுத்தியுள்ளது. இச்சம்பவம் நேற்று முன்தினம் காலை 7.50 மணியளவில் செம்பாக்கா பிபிஆர் மலிவு விலை வீட மைப்புத் திட்டம் மேற்கொள்ளப்படும் இடத்திற்கு அருகில் நிகழ்ந்துள்ளது.

தன் தோழியுடன் அங்கு சென்ற கஸ்தூரி ஆற்றில் தவறி விழுந்ததாக முதல் கட்ட விசாரணையில் தெரியவந்துள்ளது. சம்பந்த ப்பட்ட இடத்தில் விழுந்த கஸ்தூரியின் உடல், சன்வே டோல் சாவடிக்கு அருகிலுள்ள ஆற்றில் மாலை 5.30 மணியளவில் காணப்பட்டுள்ளது. அதன் பின்னர் பூச்சோங் பத்து 13இல் உள்ள கம்போங் கெனாங்கானிற்கு அருகில் மீட்கப்பட்டதாக கோலாலம்பூர் தீயணைப்புப் படையின் இயக்குநர் கிரு டின் டிரமான் தெரிவித்தார்.

Read More: Malaysia Nanban News Paper on 27.12.2017


2016 ஆம் ஆண்டு பட்ஜெட்டில் சீனப்பள்ளிகளுக்கு  5 கோடி !

2016 ஆம் ஆண்டு பட்ஜெட்டில் சீனப்பள்ளிகளுக்கு ஒதுக்கப்பட்ட 5 கோடி வெள்ளியை சீன சமூகத்தை பிரதிநிதிக்கும் ம.சீ.ச. ஒரு வெள்ளிகூட சேதாரம் இல்லாமல் முழுமையாக அரசாங்கத்திடமிருந்து போராடி பெற்று இருக்கும் போது, தமிழ்ப்பள்ளிகளுக்கு ஒதுக்கப்பட்ட அதே 5 கோடி வெள்ளியை போராடி பெற முடியாமல் மஇகா பெருந்தன்மையுடன் விட்டுக்கொடுத்து, ஒரு கோடியே 65 லட்சம் வெள்ளியை மட்டும் பெற்றுக்கொண்டு, கோட்டை விட்டது ஏன் என்ற கேள்வி எழுந்துள்ளது. மலேசியாவில் வாழும் மலேசிய இந்தியர்களின் அடிப் படை உரிமைகளில் ஒன்றான தமிழ்ப்பள்ளிகளுக்கு இந்த 60 ஆண்டு கால சுதந்திரத்திற்கு பிறகும் விடியல் கிடையாது என்பதை ஏவுகணை தொடர்ந்து சுட்டிக்காட்டி வந் தாலும், எதையுமே மாற்ற முடி யாத அவலங்களின் பிடியில் சிக்கித் தவிக்கும் பல்வேறு சவால்களைத் தமிழ்ப்பள்ளிகள் எதிர்கொண்டிருப்பதற்கு யாராலும் தீர்வுகாண முடி யாதா? என்ற சந்தேகம் மேலும் வலுத்துள்ளது. 2009-ஆம் ஆண்டு தொடங்கி 2016-ஆம் ஆண்டு வரை, பிரதமர் டத்தோஸ்ரீ நஜீப் துன் ரசாக் தமிழ்ப் பள்ளிகளின் மீது கொண்டுள்ள அக்கறை யின் காரணமாக, மலேசிய இந்தியர்களின் நலன்களை முன்வைத்து தமிழ்ப்பள்ளி களுக்கென சுமார் வெ. 760 மில்லியன் (வெ.76 கோடி) தொகையினை ஒதுக்கீடு செய் திருந்தார். இதை யாராலும் மறுக்க முடியாது. எனினும், ஒதுக்கீடு செய்யப்பட்டிருக்கும் வெ.70 கோடி தொகைக்கு ஏற்ற வாறான உருமாற்றம் தமிழ்ப் பள்ளிகளில் ஏற்பட்டுள்ளதா என்ற கேள்விக்கான பதிலைப் பெறுவதில் ஏவுகணை மிகப் பெரிய தோல்வியையே சந்தித் துள்ளது. தமிழ்ப்பள்ளிகளின் காவலன் என கூறிக் கொண்டிருக்கும் மஇகாவின் செயல்பாடுகள் தமிழ்ப்பள்ளிகளின் மேம்பாட்டு நடவடிக்கைகளில் ஐயத்தையே ஏற்படுத்தியிருக்கிறது. இதையும் யாராலும் மறுக்க முடியாது! மலேசியக் கல்வியமைச்சின் வழி ஆண்டுதோறும் ஒதுக்கீடு செய்யப்பட்டு ஆண்டு பட்ஜெட் டின் வழி அறிவிக்கப்படும் வெ. 100 மில்லியன் தொகை கடந்த சில ஆண்டுகளாக வெ. 50 மில்லியனாகக் குறைக்கப்பட்ட தற்கு வீரியமான மஇகாவின் தலைமைத்துவம் கேள்வி எழுப்பியதா? இந்த கேள்விக்கு நிச்சயமாகப் பதில் கிடைக்காது என்பது திண்ணம். 2016-இல் வழங்கப்பட்ட தொகை என்ன? மலேசியாவில் சிறுபான்மை இனத்தவராகவும், சமூகப் பொரு ளாதார நிலையில் மிகவும் பின் தங்கிய சமூகமாகவும், நலிவுற்ற சமூகமாகவும் உருமாற்றம் கண்டி ருக்கும் சமூகத்தின் தாய் மொழி உரிமையைப் பேணுவதற்கு 524 தமிழ்ப்பள்ளிகள் நாடு தழுவிய நிலையில் இருந்தாலும், அப்பள் ளிகளின் மேம்பாட்டிற்காக வழங் கப்படும் (ஒரே மானியம்) ரிம. 50 மில்லியன் தொகை எவ்வாறு பகிர்ந்தளிக்கப்படு கின்றது என்பதை யாராவது கூற முடியுமா? 524 தமிழ்ப்பள்ளிகளுக்காக ஆண்டு தோறும் வழங்கப்பட்டு வரும் மானியத்தின் பயன்பாடு சரியாக இருந்திருந்தால் தமிழ்ப் பள்ளிகளின் இன்றைய நிலை வேறுபட்டே இருந்திருக்கும் என்பதில் ஐயமில்லை. * தமிழ்ப் பள்ளிகளின் கட்டு மானம் பேரளவில் முடிவு பெறாமல் இருந்து வருகின்றன. * தமிழ்ப்பள்ளிகளுக்கான மானியங்கள் முழுமையான பயனை ஏற்படுத்தவில்லை. * தமிழ்ப்பள்ளிகளுக்கான மானியங்கள் அரசியல் நோக்கத்திற்காகப் பயன்படுத்தப் படுகின்றன. * மாதிரி காசோலை வழங்கும் வைபவங்களை தமிழ்ப்பள்ளிகள் எதிர்கொண்டுள்ளன. * வாக்குறுதியளித்தபடி மீத முள்ள 6 புதிய தமிழ்ப்பள்ளி களின் கட்டுமானம் கேள்விக்குறி யாகி உள்ளது. * ரிம. 216 மில்லியனைத் தாண்டியுள்ள 39 தமிழ்ப் பள்ளிகளின் கட்டுமானங்கள் பல்வேறு சிக்கல்களை எதிர் நோக்கியுள்ளன. * 176 அரசாங்கத் தமிழ்ப் பள்ளிகள் (Sekolah Kerajaan) மானியங்கள் அறவே இல்லாமல் அல்லாடுகின்றன. மேற்கண்ட இன்னல்களுக்கு எல்லாம் மேன்மையாக 2016ஆம் ஆண்டிற்கான மானியத் தொகை ரிம.50 மில்லியன் (வெ.5 கோடி) தமிழ்ப்பள்ளி களுக்கு முழுமையாக வழங்கப்படவில் லையா? என்ற கேள் விக்கு யாராவது பதில் தருவார் களா? தமிழ்ப்பள்ளி மானியம் ரிம.16.5 மில்லியன் மட்டும்தானா? 23.12.2016இல் வெளியான தி சன் நாளிதழின் வழி Budget for Chinese schools already given (சீனப்பள்ளிகளுக்கான ஒதுக்கீடு வழங்கப்பட்டுவிட்டது) எனும் தலைப்பிலான செய்தியின் வழி சீன நாளிதழான சின் சியூ (Chin Siew Daily)க்கு வழங்கிய பதி வின் வழி இரண்டாவது நிதி யமைச்சர் டத்தோ ஜோஹாரி அப்துல் கனி (Dato Johari Abdul Ghani) சீனப் பள்ளிகள் 2016ஆம் ஆண்டுக்குள் வாக் குறுதியளிக்கப்பட்டபடி ரிம. 50 மில்லியன் தொகை யினைப் பெறுவர் என அறிவித்திருந்தார். அதற்கு முன்னதாக மலேசிய சீனர் சங்கத்தின் முடிவின்படி ரிம. 50 மில்லியன் தொகைக்கு குறை வான எந்தத் தொகையையும் ம.சீ.ச. ஏற்றுக் கொள்ளாது எனத் திட்டவட்டமாக மலே சியக் கல்வியமைச்சின் துணைக் கல்வியமைச்சர் சோங் சின் வூன் (Chong Sin Woon) கூறியுள்ளதையும் தெரி வித்திருந்த அச்செய்தியில் தமிழ்ப்பள்ளிகள் ரிம.16.5 மில்லி யன் (1 கோடியே 65 லட்சம்) தொகையினைப் பெறு வதற்குச் சம்மதித்துள்ளதாகவும் கூறியுள்ள விவகாரத்திற்கு யாராவது பதில் தருவார்களா? 2016இல் தமிழ்ப் பள்ளிகளுக்கு ஒதுக்கீடு செய்யப்பட்ட ரிம. 50 மில்லியன் மானியத்திற்குப் பதி லாக ரிம. 16.5 மில்லியன் தொகையினை மட்டுமே பெற் றுக் கொள்வதற்கு; * ம.இ.கா.வின் தேசியத் தலைவர் * ம.இ.கா.வின் மத்திய செயலவை * ம.இ.காவின் கல்விக் குழு * ம.இ.காவின் தலைவர்கள் * கல்வியமைச்சின் துணைக் கல்வியமைச்சர் டத்தோ ப.கமலநாதன் ஆகி யோரில் யார் முடிவெடுத்தது? என்பதற்கு ஏவுகணை பதிலைத் தேடுகின்றது! சீனப் பள்ளிகளின் தேவை களை நிறைவு செய்வதற்கும் பிடிவாதமாகவும் உரிமையோ டும் ரிம.50 மில்லியனுக்குக் குறையாமல் பெறுவதற்கு சீனச் சமூகமே குரல் கொடுத்து உரிமையை பெற்றிருக்கும் நிலையில் மிகவும் நலிவுற்றி ருக்கும் தமிழ்ப் பள்ளிகளின் தொடர்பில் உரிமைக் குரல் எழுப்பாமலும் இந்திய சமூகத் திற்குத் தெரியாமலும் ரிம.16.5 மில்லியனை மட்டுமே பெற் றுக் கொண்டது உண்மையானால், மலேசிய இந்திய சமூகத் திற்கும் தமிழ்ப் பள்ளிகளுக்கும் இழைக்கப்பட்டிருக்கும் துரோக மாகவே கருத வேண்டியிருப்ப தாக அறிய வேண்டியுள்ளது.


சீமானைக் கைது செய்து சிறையில் அடைக்க பாஜக சதி

நாம் தமிழர் கட்சியின் தலைமை ஒருங் கிணைப்பாளர் சீமான் மீது வன்முறைத் தூண்டியதாகக் கூறி 4 பிரிவுகளின் கீழ் வழக்குப் பதிவு செய்யப்பட் டுள்ளது. இது குறித்து கருத்து தெரிவித்துள்ள சீமான் இது பாஜகவின் திட்டமிட்ட சதி என கூறியுள்ளார். கடந்த சில தினங்களுக்கு முன் சேலத்தில் நாம் தமிழர் கட்சியின் சார்பில் நடை பெற்ற பொதுக்கூட்டம் ஒன்றில் பேசிய சீமான் வன்முறையைத் தூண்டும் வகையில் பேசியதாக புகார் எழுந்தது. இதையடுத்து சீமான் மீது 4 பிரிவுகளின் கீழ் வழக்குப் பதிவு செய்யப்பட்டது. இந்நிலையில் இந்த வழக்குகள் குறித்து செய்தியாளர்கள் சந்திப்பில் பேசிய சீமான், தமிழக மீனவர்கள் இலங்கை கடற்படையினரால் தொடர்ந்து தாக்கப் படுவதையும் அவர்கள் படகுகள் பறிமுதல் செய்யப்படுவதையும் பற்றி கடந்த 5 ஆண்டுகளாக நான் பேசி வருகிறேன். நாம் தமிழர் கட்சி ஆட்சிக்கு வந்தால் நெய்தல் படை அமைத்து மீனவர்களைப் பாதுகாப்போம் என்றும் கூறி வருகிறேன். மீனவர்கள் இந்த நெய்தல் படை யில் சேர்க்கப்பட்டு அவர்களுக்கு துப்பாக்கியைக் கொடுப்போம் என்று பல கூட்டங்களில் நான் பேசியிருக்கிறேன். ஆனால் அப்போதெல்லாம் என் மீது பாயாத வழக்கு இப்போது பாய்ந்துள்ளது. நான் மத்திய அரசை தொடர்ந்து விமர்சித்து வருதால் பாஜக என்னைக் குறிவைத்து சதித் திட்டம் தீட்டி கைது செய்யது என்னை எப்படியாவது சிறையில் அடைக்கும் முயற்சி நடைபெற்று வருகிறது என குற்றம் சாட்டியுள்ளார்.


பத்தாங் காலி சுற்றுப்பகுதிகளில்

உலு சிலாங்கூர், டிச. 17-

பத்தாங் காலியில் நேற்று அதிகாலையில் நிகழ்ந்த பயங்கர நிலச்சரிவு சம்பவத்தை தொடர்ந்து அப்பகுதியைச் சுற்றி அனைத்து வகை வெளிப்புற பொழுதுபோக்கு நடவடிக்கைகளுக்கும் தடை விதிக்கப்பட்டிருப்பதாக உள்துறை அமைச்சர் டத்தோஸ்ரீ சைபுடின் நாசுதியன் இஸ்மாயில் கூறினார்.

அதே சமயம், அம்முகாம் தளங்கள் சட்டபூர்வமாக செயல்படுகின்றனவா என்பதும் சோதனையிடப்படும் என பாதிக்கப்பட்ட பகுதிக்கு வருகை மேற்கொண்டிருந்த சமயம் அவர் நிருபர்களிடம் தெரிவித்தார். இதனிடையே, சம்பந்தப்பட்ட கோ தோங் ஜெயா பகுதியில் முகாமிட்டிருந்தவர்களின் சரியான எண்ணிக்கையை உறுதி செய்யும் நடவடிக்கையும் மேற்கொள்ளப்பட்டு வருவதாகக் கூறிய அவர்,

அங்கு முகாமிட்டிருந்தவர்கள் 94 பேர் என்பதை பதிவு காட்டினாலும் அது சரியானதாக இல்லாதிருக்கலாம். காரணம், ஒரு குடும்பத்தில் மூவர் அல்லது அதற்கும் மேற்பட்டவர்கள் சார்பாக ஒருவர் மட்டும் பெயரை பதிந்திருக்க வாய்ப்புள்ளது என்பதை அமைச்சர் சுட்டிக்காட்டினார்.

மற்றொரு நிலவரத்தில், நிலச்சரிவிற்கான காரணத்தைக் கண்டறிய தடயவியல் விசாரணை மேற்கொள்ளப்படும் என்று சிலாங்கூர் அடிப்படை வசதிகள், விவசாயக் குழுவின் தலைவர் இஸாம் ஹாஷிம் தெரிவித்தார்.


நிர்மலாதேவி சாத்தூர் கோர்ட்டில் ஆஜர்: மகளிர் அமைப்பினர் போராட்டம் - போலீஸ் குவிப்பு

சாத்தூர்:

சாத்தூர் நீதிமன்றத்தில் ஆஜர்படுத்த அழைத்து வரப்பட்ட பேராசிரியை நிர்மலாதேவி எதிராக மகளிர் அமைப்பினர் போராட்டத்தில் ஈடுபட்டதால் பரபரப்பு ஏற்பட்டுள்ளது. கல்லூரி மாணவிகளை தவறாக வழி நடத்தினார் என்பது நிர்மலா தேவி மீதான புகார். மாணவிகளை மூளைச்சலவை செய்யும் ஆடியோ வெளியாகவே, அருப்புக்கோட்டை தேவாங்கர் கல்லூரியின் பேராசிரியை நிர்மலா தேவி கைது செய்யப்பட்டார்.

இந்த விவகாரத்தில் முக்கியப் பிரமுகர்கள் பலருக்கும் தொடர்பு இருப்பதாக சர்ச்சை எழுந்ததால் சி.பி.சி.ஐ.டி விசாரணைக்கு உத்தரவிடப்பட்டுள்ளது. கல்லூரி மாணவிகளை பல்கலைக்கழக விஐபிக்களுக்கு விருந்தாக்குவதற்காக அவர் மாணவிகளிடம் பேசியதில் கவர்னர் தாத்தா இல்லை என்றும் ஒரு இடத்தில் குறிப்பிட்டார். ஆளுநர் பன்வாரிலால் புரோஹித், ஓய்வு பெற்ற ஐ.ஏ.எஸ். அதிகாரி ஆர்.சந்தானத்தை விசாரணை அதிகாரியாக நியமித்தார். இரு விசாரணை அமைப்புகளும் நேற்று ஒரே நாளில் விசாரணை நடத்தின.

சிபிசிஐடி சார்பில் எஸ்.பி. ராஜேஸ்வரி தலைமையில் 7 குழுக்கள் அமைக்கப்பட்டு வெவ்வேறு இடங்களில் இன்று விசாரணை நடத்தினர். அருப்பு க்கோட்டை தேவாங்கர் கலைக் கல்லூரி தலைவர், துணைத் தலைவர், முதல்வர் உள்ளிட்டோரிடம் முதல் கட்ட விசாரணையை சிபிசிஐடி போலீசார் மேற்கொண்டனர். இந்த நிலையில் மதுரை மகளிர் சிறையில் அடைக்கப்பட்ட நிர்மலாதேவியை இன்று சாத்தூர் நீதிமன்றத்தில் காவல்துறையினர் ஆஜர்படுத்த உள்ளனர்.

நிர்மலா தேவியை 7 நாள்கள் நீதிமன்றக் காவலில் எடுத்து விசாரிக்க போலீஸ் முடிவு செய்துள்ளது. அதனால் அது தொடர்பாக மனு அளித்துள்ளனர். சாத்தூர் ஒருங்கிணைந்த நீதிமன்றத்தில் அவர் ஆஜர்படுத்தப்பட்டார். இதனையடுத்து நீதிமன்ற வளாகத்தில் போலீஸார் குவிக்கப்பட்டனர். ஆயுதப்படை காவல்துறையினரும் வரவழைக்கப்பட்டு நீதிமன்ற வளாகத்தில் குவிக்கப்பட்டனர்.

வழக்கு தொடர்பான நபர்கள் தவிர வேறு யாரையும் காவல்துறையினர் உள்ளே அனுமதிக்கவில்லை. போராட்டக்குழுவினர், மகளிர் அமைப்பினர் யாரே னும் நிர்மலா தேவியை தாக்க முற்படலாம் என்பதால் பாதுகாப்பு அதிகரிக்கப்பட்டது. இதனிடையே சாத்தூர் நீதிமன்றத்திற்கு அழைத்து வரப்பட்ட பேராசி ரியை நிர்மலாதேவிக்கு கடும் எதிர்ப்பு தெரிவிக்கப்பட்டுள்ளது. நீதிமன்ற நுழைவாயிலில் நிர்மலாதேவிக்கு எதிராக மகளிர் அமைப்பினர் முழக்கமிட்டு போராட்டத்தில் ஈடுபட்டதால் சாத்தூர் நீதிமன்ற வளாகத்தில் பரபரப்பு ஏற்பட்டுள்ளது.


இன்று வேட்பு மனுத் தாக்கல்

கோலாலம்பூர்,

நாட்டின் 14 ஆவது பொதுத் தேர்தலுக்கான வேட்புமனுத்தாக்கல் இன்று சனிக்கிழமை நடைபெறு கிறது. 222 நாடாளுமன்றத் தொகுதிகளுக்கும் 505 சட்டமன்றத் தொகுதிகளுக்கும் ஏககாலத்தில் நடை பெறும் வேட்புமனுத்தாக்கலில் எல்லா தொகுதிகளிலும் கடும் போட்டி நடக்கலாம் என்று எதிர்பார்க்கப்படு கிறது. மூன்றாவது அணியாக பாஸ் கட்சி தேர்தல் களத்தில் குதித்தாலும் பிரதமர் டத்தோஸ்ரீ நஜீப் துன் ரசாக் தலைமையிலான தேசிய முன்னணிக்கும் முன்னாள் பிரதமர் துன் டாக்டர் மகாதீர் முகமட் தலைமையிலான பக்காத்தான் ஹராப்பான் கூட்டணிக்கும் இடையில் நடைபெறும் தேர்தலாகவே இது பார்க்கப்படுகிறது.

Read More: Malaysia Nanban Tamil Daily on 28.4.201
8


குற்றங்களுக்கு தண்டனை அளிக்க கடவுள் இல்லை!

நாட்டில் நிகழும் குற்றங்களுக்கு தண்டனை அளிக்க கடவுள் இல்லாத காரணத்தினால் தான் குற்றவாளிகளுக்கு மரண தண்டனையை நான் அளிக்கிறேன் என பிலிப்பைன்ஸ் நாட்டு ஜனாதிபதி பேசியிருப்பது பரபரப்பை ஏற்படுத்தியுள்ளது. பிலிப்பைன்ஸ் நாட்டு தலைநகரான மணிலாவில் ஜனாதிபதியான Rodrigo Duterte நேற்று செய்தியாளர்களை சந்தித்து பேசியுள்ளார். அப்போது, ‘பிலிப்பைன்ஸ் நாட்டில் குற்றவாளிகளுக்கு மரண தண்டனை விதிப்பதை பல்வேறு நாடுகள் எதிர்த்து வருகின்றன. ஆனால், உலக நாடுகள் ஒன்றை நன்றாக புரிந்துக்கொள்ள வேண்டும். உலகளவில் தற்போது கடவுள் மீது நம்பிக்கை இல்லாதவர்களின் எண்ணிக்கை அதிகரித்துக் கொண்டு செல்கிறது. கடவுள் மீது நம்பிக்கை இல்லாதவர்கள் சட்டத்தின் மீதும் நம்பிக்கை வைக்க மாட்டார்கள். இவ்வாறு சட்டத்தின் மீதான நம்பிக்கை குறையும்போது, குற்றங்களின் எண்ணிக்கையும் அதிகரிக்கும். குற்றங்கள் அதிகரித்தால் பொதுமக்கள் மத்தியில் அச்சம் என்ற வார்த்தையே இல்லாமல் போய்விடும். குற்றவாளிகளுக்கு மரண தண்டனை அளிக்க கூடாது என கத்தோலிக்க தேவாலயம் கூறுகிறது. நான் அவர்களை பார்த்து ஒரு கேள்வி எழுப்புகிறேன். ‘ஒருவேளை கடவுள் இவ்வுலகில் இல்லை என்றால் என்ன நிகழும்? குற்றவாளிகளை யார் தண்டிப்பது? இளம்பெண்களையும், சிறுமிகளையும் கடத்தி கற்பழித்து கொலை செய்கிறார்களே? போதை பொருளுக்கு அடிமையாக பலர் குடும்பங்களை இழக்கிறார்களே? இதனை கடவுள் ஏன் தடுக்கவில்லை? சிரியாவில் ஐ.எஸ் தீவிரவாதிகளுடன் உடலுறவு கொள்ள மறுக்கும் அப்பாவி இளம்பெண்களை உயிருடன் எரித்து கொல்கிறார்களே, இப்போது கடவுள் எங்கே இருக்கிறார்? இவ்வாறு செய்தியாளர்களிடம் சரமாரியாக கேள்வி எழுப்பிய ஜனாதிபதி திடீரென மேலே பார்த்து ‘கடவுளே, நீ எங்கே இருக்கிறாய்? உண்மையில் நீ இருக்கிறாயா? இல்லையா?’ எனக் கேள்விகளை எழுப்பியுள்ளார். பின்னர், ‘ஒருவேளை குற்றவாளிகளுக்கு மரண தண்டனை அளிப்பதை கடவுள் விரும்பாமல் இருக்கலாம். அதனால் எனக்கு கவலை இல்லை. கடவுள் ஒன்றும் எனக்கு எதிரி அல்ல. ஒரு நாள் நான் மரணமாகி கடவுளை நேரில் சந்திக்கும்போது சில கேள்விகளை கேட்பேன். நீ உண்மையிலேயே மக்களை காக்கும் கடவுள் என்றால், குற்றங்களை ஏன் தடுக்கவில்லை? நீ தடுக்காத காரணத்தினால் தான் நான் குற்றவாளிகளை தண்டிக்கிறேன்’ என கடவுளிடம் நான் விளக்குகிறேன் என ஜனாதிபதி செய்தியாளர்களிடம் பரபரப்பாக பேசியுள்ளார்